hotchpotch/miracl-hf-unified huggingface dataset:
నేలటూరి గొల్లపల్లి
నేలటూరి గొల్లపల్లి, ప్రకాశం జిల్లా, కనిగిరి మండలానికి చెందిన గ్రామము..పిన్ కోడ్: 523 223., ఎస్.టి.డి.కోడ్ = 08402.
ఈ గ్రామం కనిగిరికి 15 కి.మీ. దూరంలో ఉన్నది. 
ఈ గ్రామానికి సమీపంలో అటవీ ప్రాంతంలో ఒక కొండలో నిర్మించియున్న ఈ సుందరమైన ఆలయానికి ఎంతో ప్రాముఖ్యం ఉండేది. 
దేవాలయం చుట్టూ ఒక కొలను, మెట్లదారి, దేవాలయంపై ప్రత్యేకంగా రాళ్ళపై, స్థంభాలపై చెక్కిన శిలాశాసనాలు నేటికీ చెక్కుచెదరకుండా ఉన్నవి. శ్రీ కృష్ణదేవరాయల కాలంలో ఈ ఆలయం ఇక్కడ నిర్మించినారని చరిత్రకారుల కథనం. ఆ తరువాత కాటమరాజు, రెడ్డిరాజుల కాలంలో గూడా ఈ ఆలయంలో పూజా పునస్కారాలు అందుకున్నట్లు తెలియుచున్నది. ప్రస్తుతం ఈ ఆలయం శిధిలావస్థకు చేరినది. తక్షణం పాలకులు, దేవాదాయశాఖవారు, పురావస్థుశాఖ వారు కల్పించుకుని, దీనిని పరిరక్షించాలని గ్రామస్థులు కోరుచున్నారు. [1]
[1] ఈనాడు ప్రకాశం; 2017,జూన్-7; 6వపేజీ.
సత్య కృష్ణన్
సత్య కృష్ణన్ ఒక ప్రముఖ సినీనటి. ఎక్కువగా తెలుగు సినిమాలలో నటించింది. హోటల్ మేనేజ్మెంట్ ప్రొఫెషనల్ గా పనిచేస్తున్న ఆమెను శేఖర్ కమ్ముల తన మొదటి సినిమా డాలర్ డ్రీమ్స్ సినిమాతో వెండితెరకు పరిచయం చేశాడు. సత్య కృష్ణన్ ఎక్కువగా సహాయ పాత్రలు పోషించింది. ఆనంద్ సినిమాలో కథానాయికకు స్నేహితురాలిగా ఆమె పోషించిన "అనిత" పాత్ర బాగా ప్రాచుర్యం పొందింది.
సత్య కృష్ణన్ హైదరాబాదులో తన చదువు పూర్తిచేసింది. హోటల్ మేనేజ్ మెంట్ లో డిగ్రీ పూర్తి చేసిన ఆమె హైదరాబాదులోని తాజ్ గ్రూప్ ఆఫ్ హోటల్స్ లో ఉద్యోగంలో చేరింది. ఎయిర్ హోస్టెస్ కావాలనేది ఆమె కల. 2000 లో శేఖర్ కమ్ముల తన మొదటి సినిమా డాలర్ డ్రీమ్స్ సినిమాతో వెండితెరకు పరిచయం చేశాడు. తరువాత ఆమె వివాహం చేసుకుని పంజాగుట్ట లోని ఓ బ్యాంకు ఉద్యోగంలో చేరింది. నాలుగేళ్ళ తరువాత మళ్ళీ శేేఖర్ కమ్ముల ఆనంద్ సినిమాలో అవకాశం ఇచ్చాడు. ఆ సినిమాకి ఆమెకు ఉత్తమ సహాయనటిగా నంది అవార్డు దక్కింది. దాంతో ఆమె ఉద్యోగాన్ని వదిలిపెట్టి పూర్తి స్థాయి నటిగా మారింది.
తరువాత బొమ్మరిల్లు, మొదటి సినిమా, వినాయకుడు లాంటి ఆదరణ పొందిన చిత్రాల్లో నటించింది. మొదటి సారిగా మెంటల్ కృష్ణ అనే సినిమాలో కథానాయికగా నటించింది. కానీ ఆ సినిమా విమర్శలపాలైంది.
కొమ్మారెడ్డి సూర్యనారాయణ
కొమ్మారెడ్డి సూర్యనారాయణ (జ: 8 మార్చి 1907 - మ: 6 మే 1995) భారత పార్లమెంటు లోని రాజ్యసభ మరియు లోక్‌సభ సభ్యులు, భారత స్వాతంత్ర్యసమరయోధులు మరియు గాంధేయవాది.
ఆయన శ్రీ బ్రహ్మయ్య మరియు కనకమ్మలకు జన్మించాడు. ఆయన మార్చి 8 1907 న పశ్చిమగోదావరి జిల్లా లోని పోతునూరు గ్రామంలో జన్మించాడు. స్వగ్రామంలో ప్రాథమిక విద్యనభ్యసించాడు. 1921 లో చదువులను విడిచిపెట్టి మహాత్మాగాంధీ పిలుపు మేరకు కాంగ్రెస్ లో స్వచ్చంద కార్యకర్తగా చేరాడు. ఆయన 1933 మరియు 1936 మధ్య పోతునూరు గ్రామ సర్పంచ్ గా ఎన్నికయ్యాడు. ఆయన భారత స్వాతంత్ర్య పోరాటంలో అనేకసార్లు జైలుశిక్ష అనుభవించారు. ఆయన కుటుంబంలో ఆయన తండ్రి బ్రహ్మయ్య మరియు కనకమ్మలతో పాటు 12 మంది స్వాతంత్ర్యోద్యమంలో జైలుకు వెళ్లారు. ఆయన 1930లో ఉప్పు సత్యాగ్రహం ఉద్యమంలో పాల్గొన్నాడు. 1930 లో సహాయనిరాకరణోద్యమం, 1942లో క్విట్ ఇండియా ఉద్యమం లలో పాల్గొన్నాడు. ఆయన 1936–37 లో జిల్లా కాంగ్రెస్ కమిటీకి జాయింట్ సెక్రటరీగానూ, 1947-48 లో పశ్చిమగోదావరి జిల్లా జిల్లా కాంగ్రెస్ కమిటీ అధ్యక్షునిగాను సేవలనందించాడు. ఆయన ప్రదేశ్ కాంగ్రెస్ కమిటీ సభ్యునిగా 25 సంవత్సరాల పాటు తన సేవలనందించాడు.
ఆయన 1952 మరియు 1958 మధ్య రాజ్యసభ సభ్యునిగా యున్నాడు.
ఆయన 4వ లోక్‌సభ, 5వ లోక్‌సభ మరియు 6వ లోక్‌సభ లకు ఏలూరు లోకసభ నియోజకవర్గం నుండి భారత జాతీయ కాంగ్రెస్ పార్టీ తరపున వరుసగా 1967, 1971 మరియు 1977 లలో ఎన్నికైనాడు. ఆయన పార్లమెంటు కమిటీలలో సభ్యునిగా పనిచేసాడు. ఏప్రిల్ 1977 లో ఆస్ట్రేలియాలో జరిగిన ఇంటర్ పార్లమెంటు యూనియన్ సమావేశంలో పాల్గొన్న భారతదేశ బృందంలో సభ్యులుగా వెళ్ళాడు.
బీమడోలు లో పశ్చిమగోదావరి సుగర్స్ లిమిటెడ్ కు వ్యవస్థాపక అధ్యక్షుడుగానూ, ఆంధ్రప్రదేశ్ ఫెడరేషన్ ఆఫ్ కోఆపరేటివ్ సుగర్ ఫాక్టరీలకు డైరక్టరుగానూ మరియు ఏలూరు ట్యూబ్ వెల్ కనస్ట్రక్షన్స్ మరియు ఇరిగేషన్ కో ఆపరేటివ్ సొసైటీ లిమిటెడ్ లకు డైరక్టరుగానూ పనిచేసాదు. ఆయన 1-7-1977 నుండి తాడేపల్లి గూడేం లోని పశ్చిమగోదావరి జిల్లా కోఆపరేటివ్ పాడీ ప్రాసెసింగ్ సొసైటీ లిమిటెడ్ కు అధ్యక్షులుగా యున్నాడు.
ఆయన మే 6, 1995 న తన 89వ యేట మరణించాడు.ఆయన గ్రామీణ ప్రాంతాల అభివృద్ధికి కృషిచేసారు. ఆయన గ్రామీణ విద్యుత్ పథకాన్ని నిర్వహించారు. ఈ పథకానికి పశ్చిమ గోదావరి జిల్లాలోని పెద్దరైతులు స్వచ్చందంగా రూ.2.00 కోట్లను మొత్తం ప్రాజెక్టు వ్యయంలో సగాన్ని అందజేసారు.
ఆయన పార్లమెంటు సభ్యునిగా అనేక దేశాలను సందర్శించారు - ఆఫ్ఘనిస్తాన్, ఇరాన్, టర్కీ, కువైట్, సింగపూర్, ఆస్ట్రేలియా. ఆయన వ్యవసాయ రైస్ మిల్లింగ్ ఇండస్ట్రీస్ మరియు చేపల పరిశ్రమ లలో నూతన విధానాలను, ఆధునీకరణలను అధ్యయణ్ చేయడానికి తూర్పు దేశాలైన హాంగ్ కాంగ్, తైవాన్, జపాన్, దక్షిణ కొరియా, ఫిలిప్పీన్స్ మరియు థాయిలాండ్ లను సందర్శించారు.
యాచశూరుడు
యాచశూరుడు వెలమ వంశమునకు చెందిన రేచర్ల గోత్రీయుడు . భేతాళనాయకుడు, అనపోతనాయకుడు, సర్వజ్ఞసింగభూపాలుడు మున్నగు వెలమవీరులందఱు నీ రేచర్ల గోత్రీయులె. రేచర్లగోత్రీయులు తొలుత కాకతీయ సామ్రాజ్యమున సేనానాయకులుగ నుండి తమ పరాక్రమముతో యుద్ధాలలో గెలిచి తమప్రభువులచే సత్కారముల నొందిరి. కాకతీయ సామ్రాజ్యము పడిపోయిన తార్వాత నీ వెలమవీరులు స్వతంత్ర రాజ్యములను స్థాపించి చిరకాలము పాలించిరి. తర్వాత వీరి రాజ్యము యవనుల ఒత్తిడిచే రానురాను చీలి భిన్నభిన్నమైపోయెను. ఈరేచర్ల గోత్రము నందు జనించిన యాచశూరుడు చంద్రగిరి వీరవేంకటపతిరాయలు పాలించు కాలమున కొంతకాలము మధురాంతకము నందును మఱికొంత కాలము ఉత్తర మల్లూరు నందును సామంతరాజుగా నుండెను.
యాచశూరుడు... చెఱసాలయందున్న రంగరాజును ఎలాగైనా విడిపింపవలయునని అనేక విధ్యముల ప్రయత్నములు చేసెనుగాని ఫలతము లేక పోయెను.. కారాగృహవాసుల వస్త్రములు ఉతుకు చాకలి వాండ్రను మంచి చేసికొని వారికి లంచము లిచ్చి శ్రీరంగరాయల ముగ్గురు కుమారులలో మధ్యవాడగు పండ్రెండు సంవత్సరముల బాలుని మాత్రము బట్టలమూటలలో బెట్టి బయటికి దెప్పించి యాచశూరుడు ఆబాలుని తనయొద్ద నుంచుకొని పెంచుచుండెను.
చివరకు యాచశూరుడు రాయబారుల దిరస్కరించి చంద్రగిరి దుర్గమును యుద్ధములో వశపరచుకొనెను. ఇది గమనించిన జగ్గరాజు పారిపోయెను. యాచశూరుడు రాజమందిరమున బ్రవేశించి కోటను స్వాధీనపఱచికొని విశ్వసనీయులగు సైనికులకు నుద్యోగములు నొసంగి పూర్వవస్తువు లన్నింటిని బయటికి దీయించి సామంతలు పౌరసమ పక్షమున శ్రీరంగరాయల పుత్రుడగు రామరాయ నకు చంద్రగిరి రాజ్యమునకు పట్టాభిషేకము గావించెను. బౌరులందఱును యాచశూరుని ధర్మపరతంత్ర బుద్ధికిని స్వామిభక్తిని సంతసించి చంద్రగిరి రాజ్యమునకు మంత్రిగ నుండుమని ప్రార్థించిరి. కాని తన కర్తవ్యము నిర్వహింపబడినదని యాచశూరుదు తెలిపి తన రాజ్యమునకు నేగెను. పూర్వప్రభు వంశజుడగు రామరాజు తమకు రాజైనందులకు జగ్గరాజు దుష్టపరిపాలన మంతరించినందులకు బ్రజలు సంతసించి రాజ్యమున జిరకాలము మహోత్సవము లొనరించి తమ యానందము బ్రకటించిరి.
https://te.wikisource.org/wiki/%E0%B0%86%E0%B0%82%E0%B0%A7%E0%B1%8D%E0%B0%B0_%E0%B0%B5%E0%B1%80%E0%B0%B0%E0%B1%81%E0%B0%B2%E0%B1%81/%E0%B0%AF%E0%B0%BE%E0%B0%9A%E0%B0%B6%E0%B1%82%E0%B0%B0%E0%B1%81%E0%B0%A1%E0%B1%81
పొన్నపాటి ఆంటోని రెడ్డి
పొన్నపాటి ఆంటోని రెడ్డి భారత జాతీయ కాంగ్రెస్ పార్టి రాజకీయనాయకులు. ఆయన 1967 మరియు 1971 లలో భారతదేశ పార్లమెంటులో లోక్‌సభకు అనంతపురం లోక్‌సభ నియోజకవర్గం నుండి ప్రాతినిధ్యం వహించారు. ఆయన బెల్లారీ లోని సెయింట్ జాన్స్ హైస్కూలు మరియు తిరుచురాపల్లి లోని సెయింట్ జోసెఫ్ కాలేజీలలో చదివాడు.
దారుర్ పుల్లయ్య
దారుర్ పుల్లయ్య భారత జాతీయ కాంగ్రెస్ పార్టీకి చెందిన రాజకీయ నాయకులు. ఆయన అనంతపురం లోక్‌సభ నియోజకవర్గం నుండి సభ్యునిగా రెండుసార్లు ఎన్నికైనారు. ఆయన 1977 మరియు 1980లలో 6వ మరియు 7వ లోక్‌సభకు ఎన్నికైనారు. ఆయన చెన్నై లోని లయోలా కళాశాలలో చదువుకున్నారు. ఆయన మద్రాసు న్యాయ కళాశాలలో న్యాయశాస్త్రంలో పట్టాను పొందారు.
మిస్సుల సూర్యనారాయణమూర్తి
మిస్సుల సూర్యనారాయణమూర్తి (జననం 1911) బి.యస్సీ భారతదేశ రాజకీయవేత్త మరియు పార్లమెంటు సభ్యులు.
ఆయన కొండకర్ల లోని బ్రాహ్మణ కుటుంబంలో శ్రీ వెంకన్నకు జన్మించారు. ఆయన ఎం.ఎస్.అన్నపూర్ణాదేవిని మే 29, 1929 న వివాహమాడారు. ఆయనకు ఆరుగురు పిల్లలు. వారిలో నలుగురు కుమారులు మరియు ఇద్దరు కుమార్తెలు.
మూర్తి రసాయనశాస్త్రంలో బి.యస్సీ చదివారు. ఆయన అనకాపల్లికి దగ్గరలో గల సుగర్ ప్లాంట్ లో పనిచేసేవారు. ఆ కాలంలో సుగర్ టెక్నాలజీలో కార్బన్ క్రియాశీలకతపై పరిశోధనలు చేసారు.
ఆయన 1945లో ప్రదేశ్ కాంగ్రెస్ కమిటీ సభ్యునిగా వ్యవహరించారు. ఆయన 1942 నుండి 1946 వరకు మరియు 1953 నుండి 1957 వరకు విశాఖపట్నం జిల్లా కాంగ్రెస్ కమిటీకి రెండు పర్యాయాలు అధ్యక్షునిగా ఉన్నారు.
ఆయన 1957 లో గోలుగొండ లోక్‌సభ నుండి 2వ లోక్‌సభ సభ్యునిగానూ, అనకాపల్లి లోక్‌సభ నియోజకవర్గం నుండి 3వ మరియు 4వ పార్లమెంతు సభ్యునిగా వరుసగా 1962 మరియు 1967 లలో భారత జాతీయ కాంగ్రెస్ అభ్యర్థిగా గెలుపొందారు.
ఆశ్చర్యకరంగా ఆయన వరుసగా లోక్‌సభ సభ సభ్యునిగా ఎన్నికైనప్పటికీ, ఆయన చిన్న గుడెసెలో తన జివిత చరమాంకం వరకు నివసించారు. ఆయన తనకు వారసత్వంగా సంక్రమించిన ఆస్తులను ప్రజా సేవకోసం అమ్మివేసారు.
రాజకీయాలకు రాకముందు, ఆయన అత్యుతాపురం మండలంలోని కొండకర్ల గ్రామ అధ్యక్షునిగా ఉండేవారు.
హరిజనుల అభివృద్ధి కోసం అభివృద్ధి సూత్రాలను ప్రతిపాదించారు. పేద పిల్లల విద్యాభివృద్ధికోసం కొండకర్ల లో కోఆపరేటివ్ సొసైటీని స్థాపించారు.
ఆయన జీవితం మొత్తం ఖాదీ దుస్తునను ధరించారు.
పి.అప్పలనరసింహం
పెటకంసెట్టి అప్పలనరసింహం, (పి.అప్పలనరసింహం గా సుపరిచితులు) (1938 - ?) భారత పార్లమెంటు సభ్యులు.
ఆయన జూన్ 1938 లో విశాఖపట్నం జిల్లా, అనకాపల్లి తాలుకాలోని నాగులాపల్లి గ్రామంలో జన్మిచారు.
ఆయన 1983 మరియు 1984 మధ్య ఆంధ్రప్రదేశ్ శాసనసభ సభ్యునిగా యున్నారు. ఆయన పెందుర్తి నియోజకవర్గం నుండి స్వతంత్ర అభ్యర్తిగా గెలుపొందారు.
ఆయన విశాఖపట్నం అర్బన్ డెవలప్‌మెంటు అథారిటీ (వుడా) కు 1984లో చైర్మన్ గా వ్యవహరించారు.
ఆయన 1984లో తెలుగుదేశం పార్టీ అభ్యర్థిగా అనకాపల్లి లోక్‌సభ నియోజకవర్గం నుండి 8వ లోక్‌సభకు ఎన్నికైనారు.
ఆయన కుమారుడు పి.జి.వి.ఆర్.నాయుడు కూడా ఆంధ్రప్రదేశ్ పార్లమెంటు సభ్యునిగా పనిచేసారు.
ఆయన యొక్క కాంస్య విగ్రహాన్ని ఆయన జ్ఞాపకార్థం విశాఖపట్నం డైమండ్ పార్కులో 2009లో నెలకొల్పారు.
పెంకుటిల్లు (నవల)
పెంకుటిల్లు కొమ్మూరి వేణుగోపాలరావు 1956లో రాసిన ప్రసిద్ధ నవల. 1950ల నాటి తెలుగు మధ్యతరగతి జీవనాన్ని నవలలో ప్రతిబింబించారు. ఆ కాలంలో మధ్యతరగతి ప్రజలు ప్రధానంగా పెంకుటిళ్ళలో నివసించేవారు కాబట్టి రచయిత ఆ పేరును ఎంచుకున్నాడు. తెలుగు నవలా సాహిత్యంలో ప్రముఖమైన నవలల్లో ఒకటిగా కొందరు విమర్శకులు పెంకుటిల్లు నవలను గుర్తించారు. ఈ నవల ద్వారా కొమ్మూరికి "ఆంధ్రా శరత్" అనే బిరుదు వచ్చింది. పెంకుటిల్లు వేణుగోపాలరావు అని కూడా పేరు తెచ్చుకున్నాడు.
రచయిత కొమ్మూరి వేణుగోపాలరావు నవలను 1956లో రాశారు. కథలో 1940 నుంచి 1950ల మధ్యకాలం, కృష్ణా డెల్టాలోని ఒకానొక పట్టణం స్థలకాలాలుగా అమరాయి.
చిదంబరశాస్త్రి తన వృద్ధురాలైన తల్లి, భార్య శారదాంబ, ముగ్గురు కూతుళ్ళు అన్నపూర్ణ, రాధ, ఛాయ, ముగ్గురు కొడుకులు నారాయణ, ప్రకాశ రావు, వాసుదేవరావుతో కలిసి ఉంటుంటాడు. పిల్లల్లో అన్నపూర్ణకి పెళ్ళి చేసి పంపిస్తారు. రాధ యుక్త వయస్కురాలు. ఛాయ ఇంకా చిన్న పిల్ల. కుటుంబం కోసం చదువు మధ్యలోనే ఆపేసి పెద్ద కొడుకు నారాయణ బ్యాంకు ఉద్యోగంలో ప్రవేశించగా, రెండోవాడు ప్రకాశం మద్రాసులో లా చదువుతూ ఉంటాడు. ఆఖరివాడైన వాసూ బళ్ళో చదువుకుంటూ ఉంటాడు.
చిదంబర శాస్త్రికి పిత్రార్జితమైన రెండెకరాల పొలం, ఓ పెంకుటిల్లూ తప్ప ఇతరత్రా ఆస్తిపాస్తులేవీ ఉండవు. అయినా, అతను వేరే పనేమీ చేయకుండా ఇంట్లోనే ఉండి మిత్రులతో తీరికలేకుండా పేకాడుతూ కాలం గడుపుతూ ఉంటాడు. ఆ కుటుంబ ఖర్చులు మొత్తం పొలం మీద వచ్చే కొద్దిపాటి ఆదాయం, నారాయణకి వచ్చే వందరూపాయల జీతంతో సాగుతుంటాయి.
ప్రకాశానికి తను బీదవాడిననే భావన కుంగదీస్తూ ఉంటుంది. అతను అద్దెకి ఉండే ఇంటి యజమాని రామారావు, ఆయన కూతురు శకుంతల సహృదయులు. వాళ్ళ కలిమికి తోడు, కులం పట్టింపు కారణంగా ప్రకాశం వాళ్లకి దూరంగానే మసలుతూ ఉంటాడు. ఆ కుటుంబానికి దూరంగా ఉండలనుకుంటాడో పరిస్థితులు అతన్ని అంతగా దగ్గర చేస్తాయి. ఇటు అతని ఇంట్లో ఒకదానిమీద ఒకటిగా సమస్యలు వచ్చి పడుతూ ఉంటాయి. వాసుకి రోడ్డు ప్రమాదం జరగడం, ముసలావిడకి అనారోగ్యం, చావుబతుకుల్లో ఉన్న ఆవిడ నారాయణ పెళ్ళి చూడాలని పట్టు పట్టి కూర్చోడం, కొన్ని బాధ్యతలైనా నేరవేర్చాక పెళ్ళి చేసుకోవాలనుకున్న నారాయణ, కుటుంబ సభ్యుల బలవంతం వల్ల సుగుణని పెళ్ళి చేసుకోవడం చకచకా జరిగిపోతాయి.
రాధ కుటుంబం కోసం ఏదన్నా చేయాలని ఉంటుంది, కానీ ఏమీ చేయలేని పరిస్థితులు. అందగత్తె కావడంతో ఆమెని ప్రేమించామని వెంట పడేవాళ్ళు, కోరిక తీర్చమనే వాళ్ళు సమస్యలు సృష్టిస్తూ ఉంటారు. తన సమస్యలు ఇంట్లో చెప్పి వాళ్లకి మరింత సమస్య కాలేక తనలో తానే మధన పడుతూ ఉంటుంది. అనుకోని పరిణామాల అనంతరం, చిదంబర శాస్త్రి జైలుకి వెళ్ళాల్సివస్తుంది. ఆ కుటుంబం పెంకుటిల్లు ఖాళీ చేయాల్సి వస్తుంది. మిగతా కథంతా ఆ కుటుంబం ఆ ఇంటిని ఎలా నిలబెట్టుకోగలిగిందీ నారాయణ తను బాధ్యతలు ఎలా తీర్చుకున్నాదీ అనే విషయాలపై నడుస్తుంది.
మధుమిత
మధుమిత (జ. ఆగస్టు 20, 1981) ఒక నటి. ఆమె అసలు పేరు స్వప్నమాధురి. దక్షిణాది సినిమాలలో ముఖ్యంగా తెలుగు, తమిళ భాషల్లో ఎక్కువగా సహాయ పాత్రలు పోషించింది. పుట్టింటికి రా చెల్లీ, మన్మథుడు లాంటి గుర్తింపదగ్గ పాత్రలు ధరించింది. ప్రముఖ నటుడు శివ బాలాజీ ని వివాహమాడింది.
మధుమిత స్వప్నమాధురి అనే పేరుతో 2002 లో విడుదలైన సందడే సందడి అనే చిత్రంలో ముఖ్యమైన సహాయపాత్రతో తెలుగు సినీ పరిశ్రమలో ప్రవేశించింది. తరువాత మన్మథుడు, అమ్మాయిలు అబ్బాయిలు, పుట్టింటికి రా చెల్లి లాంటి సినిమాలలో సహాయపాత్రలు చేసింది. అర్జున్ కు చెల్లెలుగా నటించిన పుట్టింటికి రా చెల్లీ సినిమా 275 రోజులు ఆడి సంచలన విజయాన్ని నమోదు చేసింది.
తరువాత ఆమెను పార్తిబన్ "కుడైకుళ్ మళై" అనే సినిమాతో తమిళ సినీపరిశ్రమకు పరిచయం చేశాడు. ఈ సినిమాలో ఆమె కథానాయికగా నటించింది. ఆ పాత్ర పేరైన మధుమిత ను తన అసలు పేరుగా మార్చుకున్నది. ఆ సినిమా పెద్దగా విజయవంతం కాకపోయినా ఆమెను తమిళంలోనే మరిన్ని అవకాశాలు వచ్చాయి. "ఆముదే", "ఇంగ్లిష్ కారన్" అనే తమిళ సినిమాల్లో నటించింది.
శివ బాలాజీ
శివ బాలాజీ (జ. అక్టోబరు 14, 1980) ఒక ప్రముఖ నటుడు మరియు వ్యాపారవేత్త. తెలుగు, తమిళ చిత్రాల్లో ఎక్కువగా నటించాడు. 2003 లో విడుదలైన ఇది మా అశోగ్గాడి లవ్ స్టోరీ అనే సినిమా ద్వారా చిత్ర పరిశ్రమకు పరిచయమయ్యాడు. మొదట్లో తండ్రి వ్యాపార వ్యవహారాలు చూసుకుంటున్న శివ బాలాజీ సినీ రంగంపై ఆసక్తితో అందులో ప్రవేశించాడు. మాటీవీలో జరిగిన బిగ్ బాస్ కార్యక్రమంలో పాల్గొని విజేతగా నిలిచాడు.
శివ బాలాజీ చెన్నైలో పుట్టి పెరిగాడు. అతని తల్లిదండ్రులు మనోహరన్ రామస్వామి, శివకుమారి. తండ్రి వ్యాపారవేత్త. "కార్తికేయన్ మెట్రిక్యులేషన్ హైయర్ సెకండరీ స్కూల్లో" చదువుకున్నాడు. అతని చెల్లెలు పేరు గాయత్రి. మరియు అతని తమ్ముళ్ళు ప్రశాంత్ బాలాజీ, కృష్ణ సాయి. 17 ఏళ్ళ వయసు నుంచే శివ తన తండ్రి వ్యాపారాలను చూసుకోవడం మొదలు పెట్టాడు. 2009లో తన స్నేహితురాలు మరియు "ఇంగ్లిష్ కారన్" అనే సినిమాలో తన సహనటి అయిన మధుమిత ను వివాహం చేసుకున్నాడు. వారికి ధన్విన్, గగన్ అనే ఇద్దరు కుమారులున్నారు. 
శివబాలాజీ 17 ఏళ్ళ వయసు నుంచే తనతండ్రి నుంచి సంక్రమించిన బాలాజీ గ్రూప్ ఆఫ్ కంపెనీస్ వ్యవహారాలు చూసుకోవడం మొదలు పెట్టాడు. 20 సంవత్సరాల వయసుకే తన సొంత కంపెనీలు స్థాపించాడు. తరువాత వ్యాపారం లేదా సినిమాలలో ఏదో ఒక రంగాన్ని ఎంచుకోమని తండ్రి సలహా ఇచ్చినపుడు 22 ఏళ్ళ వయసులో సినీ పరిశ్రమలో ప్రవేశించాడు. అతని తొలి చిత్రం ఇది మా అశోగ్గాడి లవ్ స్టోరీ. తరువాత ఎలా చెప్పను అనే సినిమాలో అతిథి పాత్ర పోషించాడు. దోస్త్ అనే సినిమాలో కథానాయకుడి పాత్ర పోషించాడు. ఆర్య సినిమాలో పోషించిన అజయ్ పాత్ర అతనికి నటుడిగా మంచి పేరు తెచ్చి పెట్టింది. తెలుగులో స్టార్ హోదా వచ్చింది. తరువాత సంక్రాంతి అనే సినిమాలో వెంకటేష్, శ్రీకాంత్ లకు తమ్ముడిగా నటించాడు.
ఆప్టికల్ డిస్క్
కంప్యూటింగ్ మరియు ఆప్టికల్ డిస్క్ రికార్డింగ్ సాంకేతికతలో ఆప్టికల్ డిస్క్ (OD) అనేది చదరంగా ఉంటుంది, ఇది సాధారణంగా వృత్తాకార డిస్క్, ఇది దాని చదరపు ఉపరితల యొక్క ఒక ప్రత్యేక పదార్థంపై (తరచుగా అల్యూమినియం) దీని ఎన్‌కోడ్స్ బైనరీ డేటా (బిట్స్) పిట్స్ (గుంతలు) (0 లేదా ఆఫ్ యొక్క బైనరీ విలువ కారణంగా రీడ్ అవుతున్నపుడు ప్రతిబింబం లేకపోవడం) మరియు లాండ్స్ (మెట్టలు) (1 లేదా ఆన్ బైనరీ విలువ కారణంగా రీడ్ అవుతున్నపుడు ప్రతిబింబించడం) రూపంలో ఉంటాయి.
డిస్క్ యొక్క ఈ వైపు వాస్తవ డేటా కలిగి మరియు సాధారణంగా ఒక పారదర్శక పదార్ధం ఇలా చేస్తున్నారు, సాధారణంగా లక్క.ఒక ఆప్టికల్ డిస్క్ వెనుక వైపు సాధారణంగా ఒక ముద్రిత లేబుల్, కొన్నిసార్లు కాగితం తయారు కానీ తరచుగా ముద్రించిన లేదా డిస్క్ కూడా పై స్టాంప్ ఉంది.3½ అంగుళాల కాకుండా, చాలా మంది ఆప్టికల్ డిస్క్ల ఒక సమగ్ర రక్షిత కేసింగ్ కలిగి లెకపొవటం మరియు అందువలన గీతలు, వేలిముద్రలు, మరియు ఇతర పర్యావరణ సమస్యల కారణంగా డేటా బదిలీ సమస్యలను ఎదుర్కొంటాయి.
ఆప్టికల్ డిస్క్ల సాధారణంగా సెం.మీ. 7.6 మరియు 30 మధ్య (3 12 లో) వ్యాసం, 12 cm (4.75) చాలా సాధారణ పరిమాణం ఉండటంతో ఉన్నాయి. ఒక విలక్షణ డిస్క్, 1.2 mm (0.05 లో) మందంగా ట్రాక్ పిచ్ (తరువాతి మధ్యలో ఒక ట్రాక్ మధ్యలో నుండి దూరం) 1.6 μm నుండి (CD లు కోసం) 320 nm వరకు ( డిస్కులను కోసం) శ్రేణులు అయితే .
ఒక ఆప్టికల్ డిస్క్ మూడు రికార్డింగ్ రకాల ఒకటి మద్దతు రూపొందించబడింది:
చదవడానికి మాత్రమే (ఉదా: CD మరియు CD-ROM) నమోదుచేయగల (వ్రాయడం ఒకసారి ఉదా CD-R), లేదా తిరిగి రికార్డబుల్ (రీరైటబుల్, ఉదా CD-RW) . ఒకసారి వ్రాయగల ఆప్టికల్ డిస్క్ల సాధారణంగా ఉపరితల మరియు ప్రతిబింబ పొర మధ్య ఒక సేంద్రీయ రంగు రికార్డింగ్ పొరను కలిగి ఉంటాయి. రీరైటబుల్ డిస్కులను సాధారణంగా ఒక ఫేస్ మార్పును పదార్థం, తరచుగా AgInSbTe, వెండి, ఇండియంల, శ్వేతలోహం, మరియు టెలూరియం మిశ్రమం యొక్క కూర్చిన ఒక ధాతు రికార్డింగ్ పొర ఉంటుంది.
ఆప్టికల్ డిస్క్లు అనేక సాధారణంగా వ్యక్తిగత కంప్యూటర్లు (PC) పాటలు (ఒక CD ప్లేయర్ లో ఉదా), వీడియో (ఒక బ్లూ-రే ఆటగాడు ఉదా), లేదా డేటా మరియు కార్యక్రమాలు నిల్వ చేయడానికి ఉపయోగిస్తారు. ఆప్టికల్ నిల్వ టెక్నాలజీ అసోసియేషన్ (OSTA) ప్రామాణిక ఆప్టికల్ స్టోరేజ్ ఫార్మాట్లలో ప్రోత్సహిస్తుంది. ఆప్టికల్ డిస్క్ లు ముందు ఉన్న దృశ్య మరియు డేటా నిల్వ ఫార్మాట్ల కంటే మరింత మన్నికైనగా ఉన్నప్పటికీ, పర్యావరణ మరియు రోజువారీ ఉపయోగించడానికి నష్టం గురికావచ్చు. గ్రంథాలయాలు మరియు కంప్యూటర్ యొక్క ఆప్టికల్ డిస్క్ డ్రైవ్ లేదా ఇదే డిస్క్ ప్లేయర్ కొనసాగుతున్న వినియోగం నిర్ధారించడానికి ఆప్టికల్ మీడియా పరిరక్షణకు విధానాలు అభినయిస్తారు.
చుండూరు ఘటన
ఆగస్టు 6 1991న చుండూరు, ఆంధ్రప్రదేశ్ గ్రామంలో దళితులపై అగ్రకులస్తులు చేసిన దాడి, హత్యాకాండలను చుండూరు ఘటనగానూ, చుండూరు హత్యాకాండగానూ అభివర్ణిస్తారు.
ఆగస్టు 6 అర్థరాత్రి దాదాపు 400 మంది అగ్రకులస్తులు దళితులపై దారుణమైన దాడికి పాల్పడి దాదాపు 8మంది దళితులను కొట్టిచంపారు. 8మంది శవాలను దగ్గరలోని తుంగభద్ర వరద కాలవలోకి తోసేశారు. బాధితుల్లో పలువురు దాడులకు గురై తీవ్రగాయాలతో బ్రతికారు. ఈ ఘటనలో కీలకమైన సాక్షి ఐన అనిల్ కొద్దిరోజులకే పోలీసుల చేతిలో అనుమానాస్పద రీతిలో మృతిచెందాడు.
1991 ఆగస్టు 6న గుంటూరు జిల్లా చుండూరు గ్రామంలో అగ్రవర్ణాల వారు దళితవాడపై దాడి చేసి, వేట కొడవళ్ళతో, గొడ్డళ్లతో, బరిసెలతో దళితులను వెంటాడి, వేటాడి చంపారు. ఆ మారణ కాండలో ఎనిమిది మంది దళితులు ప్రాణాలు కోల్పోగా, ఐదుగురు తీవ్రంగా గాయపడ్డారు. మృతదేహాలను ముక్కలు ముక్కలుగా నరికి, గోనెసంచుల్లో మూటగట్టి, రాళ్ళు కట్టి తుంగభద్రలో పడే శారు. ఇద్దరు అన్నదమ్ములను మల్లెతోటలోనే చంపి భూమిలో తొక్కేశారు. ఒకరిని సజీవంగానే సంచులలో కుక్కి కాలువలో పడేశారు. ఈ ఘోరంపై వెల్లువెత్తిన ప్రజాగ్రహం కారణంగా ఏర్పాటైన ప్రత్యేక కోర్టు 16 ఏళ్ల సుదీర్ఘ విచారణ తదుపరి, 2007లో తీర్పును వెలువరించింది. ఇది అరుదైన వాటిలో కెల్లా అత్యంత అరుదైన కేసు కాదంటూ నిందితులకు మరణశిక్ష గాక, యావజ్జీవ కారాగార శిక్ష విధించింది. ప్రత్యేక కోర్టు చేసిన ఈ వ్యాఖ్య నేరం తీవ్రతను తగ్గించేసింది. ఏడేళ్ల తర్వాత ఏపీ హైకోర్టు ప్రాసిక్యూషన్ నేరాన్ని నిరూపించడంలో విఫలమైందంటూ నిందితులందరినీ విడుదల చేయాలని తీర్పు చెప్పింది. ఈ కేసులో 21 మంది నిందితులకు కింది కోర్టు విధించిన శిక్షలను రద్దు చేస్తూ రాష్ట్ర హైకోర్టు తీర్పు ఇచ్చింది. అంతేగాకుండా ఇదే కేసులో 35 మందికి విధించిన ఏడాది జైలు శిక్షను కూడా న్యాయస్థానం రద్దు చేస్తూ తీర్పు ఇచ్చింది.
ఆ తీర్పు మీద తీవ్ర వ్యతిరేకత వ్యక్తమైంది. ఈ కేసు విషయంలో రాష్ట్ర ప్రభుత్వంతోపాటు చుండూరు ఘటనలో మరణించినవారి బంధువులు సుప్రీం కోర్టును ఆశ్రయించారు. ఈ కేసు 2014 జూలై 30 నాడు సుప్రీంకోర్టులో విచారణకు వచ్చింది. సుప్రీంకోర్టు ఈ కేసు విషయంలో ఆంధ్రప్రదేశ్ హైకోర్టు ఇచ్చిన తీర్పుపై స్టే విధించడంతోపాటు ఈ కేసులో నిందితులందరికీ నోటీసులు ఇవ్వాలని నిర్ణయించింది.
రోను తుఫాను
రోను తుఫాను (Cyclone Roanu) బంగాళాఖాతంలో యేర్పడిన తుఫాను. దీని ఫలితంగా భారతదేశం తూర్పు ప్రాంతాల్లో నష్ఠం సంభవించినది. 2016 ఉత్తర హిందూ మహాసముద్రంలో ఈ తుఫాను మొట్టమొదటిది. ఈ తుఫాను శ్రీలంక దక్షిణ ప్రాంతంలో అల్పపీడన ద్రోణితో ప్రారంభమైనది. ఇది క్రమంగా ఉత్తర దిశగా ప్రయాణించి తుఫానుగా పరిణమించింది. ఈ తుఫాను ప్రారంభ దశలో ఉన్నపుడు శ్రీలంకలో సుమారు 58 మంది మరణాలు సంభవించినవి. ఈ తుఫాను ఫలితంగా భారతదేశంలో తమిళనాడు మరియు ఆంధ్రప్రదేశ్ రాష్ట్రాలలొ భారీ వర్షాలు సంభవించాయి. రానున్న 25-48 గంటలలో ఒడిశా మరియు పశ్చిమ బెంగాల్ లో కూడా వర్షాలు సంభవించె అవకాశం ఉంది. ఈ తుఫాను బంగ్లాదేశ్ తీరాన్ని చివరికి దాటే అవకాశం ఉంది.
మే 14, 2016న బంగాళాఖాతంలో అల్పపీడన ద్రోణి ఏర్పడింది. ఇది ఏకీకృతమైనప్పటికీ మే 17 న క్షీణిస్తుందని భారత వాతావతణ సంస్థ భావించింది. మే 17 సాయంత్రం "జాయింట్ టైఫూన్ వార్నింగ్ సెంటర్" ద్వారా "ట్రాపికల్ సైక్లోన్ ఫార్మేషన్ అలర్ట్" ఈ వాయుగుండం తుఫానుగా పరిణమిస్తుందని ప్రకటించారు. తరువాత రోజు ఐ.ఎం.డి ఈ తుపాను ఉదృతమగునని ఆంధ్రప్రదేశ్ మరియు ఒరిస్సా రాష్ట్రాలకు హెచ్చరికలు జారీచేసింది. మే 19న ఐ.ఎం.డి ఈ తుఫాను తీవ్రమైనదిగా భావించి దానికి "రోను" గా నామకరణం చేసింది. 
బంగాళాఖాతంలో మొదలైన "రోను" తుఫాను కోస్తాంధ్రపై తీవ్ర ప్రభావం చూపుతోంది. దీంతో కోస్తా జిల్లాల్లో పలు ప్రాంతాల్లో భారీ వర్షాలు కురిసాయి. ముఖ్యంగా నెల్లూరు, గూడూరు, కావలి, నాయుడుపేట ప్రాంతాల్లో ఈదురుగాలులతో కూడిన భారీ నమోదయింది. ప్రకాశం, కృష్ణా, ఉభయగోదావరి, విశాఖ జిల్లాల్లో ఓ మోస్తరు నుంచి భారీవర్షాలు కురుస్తున్నాయి. విశాఖకు 110 కి.మీ, కాకినాడకు 60 కి.మీ దూరంలో "రోను" తుఫాన్ ఉందని అధికారులు అంటున్నారు. తీరం వెంబడి 90 కి.మీ వేగంతో గాలులు వీస్తున్నాయి. ఆంధ్రప్రదేశ్‌ తీరంపై తుఫాను తీవ్రత తగ్గింది. బంగాళాఖాతంలో ఆంధ్రప్రదేశ్‌ తీరానికి సమాంతరంగా కదులుతున్న రోను.. తుఫాను వేగాన్ని పుంజుకుంది. వేగంగా ఒడిశా తీరవైపు కదులుతుండటంతో ఆంధ్రప్రదేశ్‌ తీరం పరిధిలో దీని ప్రభావం తగ్గింది. ప్రస్తుతం కళింగపట్నంకు దక్షిణ ఆగ్నేయంగా 40 కిలోమీటర్ల దూరంలో స్థిరంగా కదులుతోంది. గంటకు 17 కిలోమీటర్ల వేగంతో.. ఉత్తర ఈశాన్యంగా ఒడిశా తీరం వైపు పయనిస్తోంది. మందస్తు అంచనాల ప్రకారం ఇవాళ ఉదయం 5.30గంటలకు ఏపీ తీరంలోనే తీవ్ర తుఫానుగా మారుతుందని భావించారు. అయితే ఇది.. ఈ రాత్రికి ఒడిశా తీరంలో తీవ్ర తుఫానుగా మారనుందని వాతావరణశాఖ అంచనావేస్తోంది. తుపాను ప్రభావంతో ఉత్తరకోస్తా, గోదావరి జిల్లాల్లో ఓ మోస్తరు వర్షాలు కురుస్తున్నాయి. గడచిన 24 గంటల్లో కళింగపట్నంలో 15, విశాఖలో 8, మచిలీపట్నంలో 7, అమలాపురం, కాకినాడ, నర్సాపురం, ఒంగోలులో 6 సెం.మీ, గన్నవరం, బాపట్ల, తునిలో 3 సెంంటీ మీటర్ల వర్షపాతం నమోదైంది.
భాభా అణు పరిశోధనా కేంద్రం
బాబా అణు పరిశోధనా కేంద్రం భారతదేశంలో అత్యున్నత ప్రమాణాలు కలిగిన ఒక అణుపరిశోధనా సంస్థ. ఇది ముంబైకి సమీపంలోని ట్రాంబే అనే ప్రాంతంలో ఉంది. ఇక్కడ అణు శాస్త్రంలో విస్తృత పరిశోధనలు చేయడానికి కావలసిన అధునాతన పరికరాలు, వ్యవస్థ అందుబాటులో ఉన్నాయి.
అణుశక్తిని ప్రధానంగా మానవాళి మేలు కొరకు ఉపయోగించడానికి ఈ సంస్థ ప్రయోగాలు చేస్తుంది. ముఖ్యంగా అణుశక్తిని ఉపయోగించి విద్యుత్ ను ఉత్పత్తి చేయడం పై ఎక్కువ దృష్టి సారిస్తుంది. 
భారత ప్రభుత్వం జనవరి 3, 1954 న అణు పరిశోధన కోసం అటామిక్ ఎనర్జీ ఎస్టాబ్లిష్ మెంట్, ట్రాంబే అనే సంస్థను స్థాపించింది. దీని ముఖ్య ఉద్దేశం వివిధ సంస్థల్లో అణు రియాక్టర్లు మరియు వాటి సాంకేతిక పరిజ్ఞానం పైన పనిచేస్తున్న శాస్త్రవేత్తల కృషినంతటినీ ఒకే తాటిపైకి తీసుకురావడం. ఇందులా భాగంగా "టాటా ఇన్స్టిట్యూట్ ఆఫ్ ఫండమెంటల్ రీసెర్చ్" (TIFR) లో ఈ రంగంలో పనిచేస్తున్న వారినందరినీ ఈ సంస్థకి మార్చింది. తద్వారా TIFR కేవలం స్వచ్ఛమైన సైన్సు పరిశోధనలు చేసుకునేలా వీలు కల్పించింది. 1966 లో భారతదేశ అణు పితామహుడిగా పేరుగాంచిన హోమీ భాభా మరణించిన తరువాత ఆయన జ్ఞాపకార్థం ఈ సంస్థను "భాభా అటామిక్ రీసెర్చ్ సెంటర్"గా మార్చింది.
అణు కేంద్రకం
అణు కేంద్రకం అంటే పదార్థాల యొక్క అతిచిన్న విభాగాలైన అణువు లేదా పరమాణువు మధ్యన ఉండే భాగం. ఇందులో ప్రోటాన్లు, మరియు న్యూట్రాన్లు ఉంటాయి. దీన్ని 1911 లో ప్రఖ్యాత భౌతిక శాస్త్రవేత్త ఎర్నెస్ట్ రూథర్‌ఫోర్డ్ కనుగొన్నాడు. 1909 లో గీగర్-మార్సిడెన్ జరిపిన గోల్డ్ ఫాయిల్ (బంగారు రేకు) ప్రయోగం ఆధారంగా ఈ విషయాన్ని కనుగొన్నాడు. 1932 లో న్యూట్రాన్ ను కనుగొన్న తరువాత కేంద్రకాన్ని ప్రోటాన్లు మరియు న్యూట్రాన్ల సముదాయం గా భావిస్తూ దిమిత్రి ఇవనెంకో మరియు వెర్నర్ హైసెన్ బర్గ్ నమూనాలు ప్రతిపాదించారు. ఒక అణువు ద్రవ్యరాశిలో సింహభాగం ప్రోటాన్లు, న్యూట్రాన్లదే ననీ, ఎలక్ట్రాన్ మేఘం కేవలం కొద్ది భాగమేననీ కనుగొన్నారు. ప్రోటాన్లు మరియు న్యూట్రాన్లు అణు శక్తితో కూడుకుని కేంద్రకంలో ఉంటాయి.
లక్ష్మీపేట ఘటన
శ్రీకాకుళం జిల్లా వంగర మండలం లక్ష్మీపేట గ్రామంలో దళితులపై అగ్రవర్ణాల నరమేథం జరిగింది. ఈ ఊచకోత రాష్ట్ర, దేశవ్యాప్తంగా సంచలనం సృష్టించింది.
వంగర మండలం లక్ష్మీపేట గ్రామంలో బీసీలు, దళితుల మధ్య నెలకొన్న కక్షల నేపథ్యంలో 2012 జూన్ 12న జరిగిన దాడుల్లో ఐదుగురు దళితులు మృతి చెందగా, మరో 19 మంది క్షతగాత్రులయ్యారు. ఊచకోత ఘటన దేశవ్యాప్తంగా సంచలనం రేపడం, దళిత, ఇతర ప్రజా సంఘాలు ఆందోళనలు నిర్వహించి, సంఘటన జరిగిన లక్ష్మీపేటలోనే ప్రత్యేక కోర్టు ఏర్పాటు చేసి విచారణ చేపట్టాలని పట్టుబట్టాయి. దీనికి ప్రభుత్వం అంగీకరించి, అదనపు జిల్లా సెషన్స్, ప్రత్యేక న్యాయస్థానాన్ని మంజూరు చేసింది. ఈ మేరకు భవన నిర్మాణాలు చేపట్టిన అనంతరం వాటిని 2014లో అప్పటి హైకోర్టు న్యాయమూర్తి శేషసాయి ప్రారంభించారు. మరోవైపు కేసు దర్యాప్తు బాధ్యతలు స్వీకరించిన సీఐడీ విభాగం చురుగ్గా దర్యాప్తు పూర్తి చేసింది.
మడ్డువలస జలాశయంలో 220 ఎకరాల కోసం లక్ష్మీపేటలో రెండు వర్గాల మధ్య వివాదం గత రెండేళ్లుగా రాజుకుంటునే ఉంది. శాంతిభద్రతల సమస్య తలెత్తుతుందని పోలీసుల పికెట్ ఏర్పాటు చేసినా జరగరాని ఘోరం జరిగిపోయింది.
ప్రభుత్వ అసమగ్ర విధానాలకు సామాజిక అంతరాలు తోడు కావడంవల్లే శ్రీకాకుళం జిల్లా లక్ష్మీపేటలో దళితుల ఊచకోత సంఘటన చోటుచేసుకుందని గ్రామీణాభివృద్ధిశాఖ పేర్కొంది. గ్రామంలో కుల వివక్ష, అంటరానితనం తీవ్రస్థాయిలో కొనసాగుతోందని, ఈ విషయాలన్నీ జిల్లా అధికార యంత్రాంగానికి తెలిసినా నిర్లక్ష్యం చేయడంతో ఊచకోతకు అవకాశం కల్పించినట్త్లెందని అభిప్రాయపడింది. మద్దువలస నీటి పారుదల ప్రాజెక్టు కోసం భూమి తీసుకున్న ప్రభుత్వం.. నిర్వాసితులకు అతి తక్కువ పరిహారం ఇవ్వడంతోపాటు పునరావాసం సరిగ్గా అమలు చేయకపోవడమూ ఒక కారణమని తెలిపింది. అంతేకాదు.. గ్రామంలో భూమిపై ఆధిపత్యం చెలాయించే పేరుతో దళితులకు గత ఏడాదిన్నర కాలంగా ఉపాధి హామీ పథకం కింద పనులు కల్పించకపోవడంతోపాటు వితంతు, వృద్ధాప్య, వికలాంగ పింఛన్లు ఇవ్వలేదని నిర్థారించింది.
రేడియోకార్బన్ డేటింగ్
రేడియోకార్బన్ డేటింగ్ లేదా కార్బన్ డేటింగ్ అనేది ఆర్గానిక్ పదార్థాలు కలిగిన ఏదైనా వస్తువు వయస్సు తెలుసుకునే పద్ధతి. కర్బన మూలకపు రేడియ ఐసోటోపు అయిన రేడియోకర్బనం అనే మూలకం ద్వారా ఇది సాధ్యమౌతుంది.
ఈ పద్ధతిని 1940 వదశకం చివర్లో "విల్లార్డ్ లిబ్బీ" అనే శాస్త్రవేత్త కనుగొన్నాడు. ఈ పద్ధతి పురాతత్వ శాస్త్రవేత్తలకి బాగా ఉపయోగపడుతుంది. ఈ పరిశోధనకి గాను 1960 లో లిబ్బీకి నోబెల్ బహుమతి లభించింది. రేడియో కార్బన్ డేటింగ్ ఈ సిద్ధాంతం ఆధారంగా పని చేస్తుంది. రేడియో కార్బన్ మూలకం నైట్రోజన్ మరియు విశ్వకిరణాలు (కాస్మిక్ రేస్) కలవడం ద్వారా అనునిత్యం ఏర్పడుతూనే ఉంటుంది. ఇలా ఏర్పడ్డ రేడియా కార్బన్ వాతావరణంలో ఉన్న ఆక్సిజన్ తో కలిసి రేడియో యాక్టివ్ కార్బన్ డయాక్సైడ్ ఏర్పడుతుంది. ఇది కిరణజన్య సంయోగక్రియ ద్వారా మొక్కల్లోకి చేరుతుంది. జంతువులు ఈ మొక్కలను తినడం ద్వారా అది వాటి శరీరంలోకి చేరుతుంది. ఆ చెట్లు గానీ జంతువులు గానీ చనిపోయినప్పుడు వాటిలో ఉన్న రేడియో కార్బన్ నెమ్మదిగా నశించడం ప్రారంభిస్తుంది. దీన్నే "రేడియోయాక్టివ్ డికే" అని వ్యవహరిస్తారు. ఏదైనా కొయ్య, లేదా చనిపోయిన కళేబరం లేదా ఎముకలో ఈ రేడియో కార్బన్ ను కొలవడం ద్వారా అది ఎంత పాతదో కనుక్కోవచ్చు. వస్తువు ఎంత పాతదైతే అందులో అంత తక్కువ రేడియోకార్బన్ ఉంటుంది. రేడియోకార్బన్ అర్ధజీవిత కాలం (ఏదైనా పదార్థంలో రేడియోధార్మిక పదార్థం సగం నాశనం కావడానికి పట్టే సమయం) సుమారు 5,730 ఏళ్ళు. కాబట్టి ఈ పద్ధతిని ఉపయోగించి సుమారు 50,000 ఏళ్ళ వయసు కలిగిన వస్తువులను కనుక్కోవచ్చు.
మాచాని సోమప్ప
మాచాని సోమప్ప యెమ్మిగనూరు వీవర్స్ కోఆపరేటివ్ సొసైటీ (YWCS) వ్యవస్థాపకుడు, యెమ్మిగనూరు అభివృద్ధికి నాంది వేసిన వ్యక్తి మరియు పద్మశ్రీ గ్రహీత. ఆయన చేనేత సహకార పితామహుడు ఆయన 1938లో స్థాపించిన వైడబ్ల్యూసిఎస్ సొసైటీ ద్వారా చేనేతలు వేసిన చేనేత బట్టలపై ఇందిరాగాంధీ, లాల్‌బహుదూర్ శాస్ర్తీ కూడా ప్రశంసించారు.
మాచాని సోమప్ప భారతీయ పారిశ్రామికవేత్త, విద్యావేత్త, సమాజ సేవకులు మరియు మాచాని సోమప్ప గ్రూప్ ఆఫ్ ఇండస్ట్రీస్ వ్యవస్థాపకులు. ఆయనా 1904 లో ఆంధ్రప్రదేశ్ రాష్ట్రంలో కర్నూలు జిల్లాకు చెందిన యెమ్మిగనూరు గ్రామంలో జన్మిచారు. 1934 లో కరువు వచ్చినప్పుడు ఆయన తన ప్రాంతంలోని చేనేత కార్మికులకు సహాయాన్నందించాడు. ఆయన "యెమ్మిగనూరు వీవర్స్ కోఆపరేటివ్ సొసైటీ"ని స్థాపించారు. in 1938. ఆయన ఆధ్వర్యంలో ఎమ్మిగనూరు పేరు దేశవ్యాప్తంగా వినిపిస్తూ ఉండేది. మాచాని సోమప్ప ఎమ్మిగనూరులో సహకార పరపతి సంఘాల ఆధ్వర్యంలో నూలు మిల్లును స్థాపించి వెయ్యిమందికి ఉపాధి కల్పించారు. అలాగే చేనేత సహకార సంఘాన్ని స్థాపించి నాగలదిన్నె, కోసిగి, నందవరం, మంత్రాలయం, ఎమ్మిగనూరులలో ఉన్న 3వేల మంది చేనేత కార్మికులకు ఉపాధి కల్పించాడు. ఎమ్మిగనూరు సహకార సొసైటీ పేరున దేశంలో ఉన్న అన్నిపట్టణాల్లో దుకాణాలను తెరచి చేనేత కార్మికులు తయారు చేసిన వస్త్రాలను విక్రయించి చేనేతలకు ఉపాధి కల్పించాడు. చేనేత రంగానికి వన్నె తెచ్చాడు. రెండు సంవత్సరాల అనంతరం ఆయన మాచాని గ్రూప్ ను ప్రారంభించారు. ఆ వ్యాపార గ్రూపు 1940 నుండి అభివృద్ధి చెందింది. ఆ సంస్థ ద్వారా ఇంజనీరింగ్, రవాణా, వ్యవసాయం, ఇన్‌ఫర్మేషన్ టెక్నాలజీ, శక్తి మరియు రిటైల్ బ్రాండ్స్ పై శ్రద్ధ వహించేది. 1960లో ఆయన "స్టాంప్, షెడ్యూల్ మరియు సోమప్ప"ను జర్మన్ స్ప్రింగ్ ఉత్పత్తి కోసం స్థాపించారు. 
ఆయన 1978లో మాచాని సోమప్ప ఇంగ్లీషు మీడియం హైస్కూలు స్థాపించి విద్యారంగంలో ప్రవేశించారు.
తోళ్ల పరిశ్రమ, చెప్పుల పరిశ్రమ కూడా సహకార సంఘం ఆధ్వర్యంలో ఏర్పాటుచేసి 200 మంది కార్మికులకు ఉపాధి చూపాడు. పాల ఉత్పత్తి కేంద్రాన్ని ఏర్పాటు చేసి మరికొంతమందికి ఉపాధి చూపాడు. ఎంజి.బ్రదర్స్ లారీ సర్వీస్ ఏర్పాటు చేసి దేశ వ్యాప్తంగా ఎమ్మిగనూరు పేరును వ్యాపింపచేశాడు. సహకార సంఘాల ఆధ్వర్యంలో పరిశ్రమలు స్థాపించి వేల కుటుంబాలకు ఉపాధి కల్పించినందుకు కేంద్రప్రభుత్వం మాచాని సోమప్పకు పద్మశ్రీ బిరుదు ఇచ్చింది. ఎమ్మిగనూరు పట్టణ అభివృద్ధికి ఆయన కృషి చేయడమేకాకుండా ఎమ్మిగనూరు కేంద్రంగా ఎన్నో పరిశ్రమలను స్థాపించి ఉపాధి కల్పించారు. అందువలన సోమప్ప ఎమ్మిగనూరు ప్రజల గుండెల్లో ఇప్పటికీ ఉన్నారు. నాలుగురోడ్ల కూడలిలో కాంస్య విగ్రహాన్ని ఏర్పాటు చేసి ఎమ్మిగనూరు ప్రజలు ప్రతిరోజు తలచుకుంటున్నారు.
భారత ప్రభుత్వం 1954లో ఆయనను పద్మశ్రీ పురస్కారాన్ని యిచ్చి గౌరవించింది. ఆయన పద్మశ్రీ అవార్డు పొందిన ప్రథములు.
అణుకేంద్రక శాస్త్రం
అణు భౌతికశాస్త్రం అనేది పరమాణువు కేంద్రకం, మరియు దానిలో భాగాలు, అవి ఒకదానితో ఒకటి జరిపే చర్యల గురించి వివరించే ఒక భౌతిక శాస్త్ర విభాగం. ఈ శాస్త్రం వల్ల ముఖ్యమైన ఉపయోగం అణు విద్యుత్ ఉత్పాదన. ఈ శాస్త్ర పరిశోధన వల్ల ఇంకా అణు వైద్యం, ఎం.ఆర్.ఐ స్కానింగ్, అణ్వాయుధాలు, పదార్థాల గురించి మరింత పరిశోధన సాధ్యమయ్యాయి. భౌగోళిక శాస్త్ర నిపుణులు వస్తువుల వయస్సును నిర్ధారించేందుకు వాడే రేడియోకార్బన్ డేటింగ్ కూడా అణుభౌతిక శాస్త్ర పరిశోధన ఫలమే. ఇందులో నుంచే మరల కణ భౌతికశాస్త్రం అనే ప్రత్యేక విభాగం కూడా ఏర్పాటయ్యింది.
1896 లో హెన్రీ బెకరెల్ యురేనియం లవణాలలో ఫోటోపాస్ఫారిసెన్స్ గురించి పరిశోధన చేస్తున్నపుడు పదార్థాల యొక్క రేడియా ధార్మికత కనుగొనడంతో అణుకేంద్రక శాస్త్రాన్ని ఒక ప్రత్యేక విభాగంగా అధ్యయనం చేయడం ప్రారంభమైంది. ఒక సంవత్సరం తరువాత జె.జె. థామ్సన్ ఎలక్ట్రాన్లను కనుక్కోవడంతో అణువులోపల ఏదో నిర్మాణం ఉంటుందని శాస్త్రజ్ఞులు భావించారు. 20వ శతాబ్దం మొదట్లో థామ్సన్ ప్రతిపాదించిన పుచ్చకాయ నమూనా శాస్త్రజ్ఞులు ఆమోదించారు. దీని ప్రకారం అణువును ఒక ధన విద్యుదావేశం గల బంతిగానూ అందులో ఎలక్ట్రాన్లు పుచ్చకాయల్లో గింజల్లాగా గుదిగుచ్చబడి ఉంటాయని ఊహించారు.
తరువాతి సంవత్సరాల్లో రేడియో ధార్మికత మీద విస్తృతమైన పరిశోధనలు జరిగాయి. మేడం క్యూరీ, మరియు పియరీ క్యూరీ దంపతులు, మరియు రూథర్‌ఫోర్డ్ మరియు అతని బృందం ఈ పరిశోధనలు జరిపిన వారిలో ముఖ్యులు.
మెదక్–అక్కన్నపేట్ రైలు మార్గము
మెదక్–అక్కన్నపేట్ రైలు మార్గము అనెది భారతీయ రైల్వేలోని ఒక రైలు మార్గము. ఇది దక్షిణ మధ్య రైల్వే జోన్ కి చెందిన హైదరాబాద్ రైల్వే డివిజన్ పరిధిలోకి వస్తుంది. ఈ రైలు మార్గము ప్రస్తుతం నిర్మాణంలో ఉంన్న ప్రాజెక్ట్. ఇది మెదక్–అక్కన్నపేట్ రైల్వే స్టేషన్లను కలుపుతుంది మరియు అక్కన్నపేట్ వద్ద ముంబాయి వెళ్ళె ప్రధాన రైలు మార్గముని కలుస్తుంది.
2014 జనవరి 19న ఈ ప్రాజెక్టు సునీతా లక్ష్మా రెడ్డి ద్వారా మెదక్ లో శంకుస్థాపన జరిగిందది. ఈ రైలు మార్గము యొక్క మొత్తం పొడవు  మరియు ప్రాజెక్టు మొత్తం వ్యయం .
మాగ్నెటిక్ టేప్
మాగ్నెటిక్ టేప్ లేదా అయస్కాంత టేప్ అనేది అయస్కాంత రికార్డింగ్ కోసం వెడల్పు తక్కువగా ఉన్న సన్నని చీలిక వంటి పొడవైన ప్లాస్టిక్ ఫిల్మ్‌పై పలచని అయస్కాంతత్వ పూత పూయబడిన ఒక టేపు. ఇది అయస్కాంత వైరు రికార్డింగ్ ఆధారంగా జర్మనీలో అభివృద్ధి చేయబడింది.
సయ్యద్ అహ్మదుల్లా ఖాద్రి
సయ్యిద్ అహ్మదుల్లా ఖాద్రి ( 1909 ఆగస్టు 9 – 1985 అక్టోబరు 5) (లిసాన్-ఉల్-ముల్క్ గా సుపరిచితుడు) భారతీయ రచయిత, విమర్శకుడు, ఛీఫ్ ఎడిటర్, భారత స్వాతంత్ర్యసమరయోధుడు, భారత రాజకీయవేత్త మరియు హైదరాబాదు ప్రముఖుడు. ఆయన "లుట్‌ఫుదుల్లా ఓరియంటల్ రీసెర్చ్ ఇనిస్టిట్యూట్" యొక్క అధ్యక్షులుగా తన సేవలనందించాడు. ఆయన హైదరాబాదు జర్నలిస్టు అసోసియేషన్ అద్యక్షులుగా కూడా ఉన్నాడు. ఆయన ఆంధ్రప్రదేశ్ లైబ్రరీ కౌన్సిల్ సభ్యుడు.
ఖాద్రి 1966 లో భారతదేశ పౌర పురస్కారాన్ని అందుకున్నారు. ఆయన సాహిత్యం మరియు విద్యలో చేసిన కృషికి గానూ ఈ పురస్కారం వరించింది. ఆయన ఆంధ్రప్రదేశ్ రాష్ట్ర శాసనమండలి సభ్యుడుగా కూడా ఉన్నాడు. ఆయన ఆంధ్రప్రదేశ్ రాష్ట్ర హాజ్ కమిటీకి చైర్మన్ గా కూడా వ్యవహరించాడు.ఆయన ఉర్దూ దినపత్రికలైన అయిన సల్తానత్ మరియు పైసా అక్బర్ కు ఛీఫ్ ఎడిటరుగా కూడా పనిచేసాడు. అంతకు ముందు ఆయన తండ్రి 1929లో స్థాపించిన తరిఖ్ పబ్లికేష్న్స్ కు ఎడిటరుగా కూడా ఉన్నాడు. 
ఆయన హైదరాబాదు రాష్ట్రంలో 1909 ఆగస్టు 9లో అల్లామా హకీం సయ్యద్ షామ్‌సుల్లా ఖాద్రి మరియు సయ్యిదా మహబూబ్ బేగం ఖాద్రి దంపతులకు జన్మించాడు. ఆయన కుటుంబం సాహిత్య ప్రపంచంలో సుప్రసిద్ధమైనది. ఆయన సహోదరులలో పెద్దవాడు. ఆయనకు ఇద్దరు తమ్ముళ్ళు. వారు సయ్యద్ ఇమ్‌దదుల్లా ఖాద్రి మరియు సయ్యిద్ సాడుల్లా ఖాద్రి. ఆయన తంద్రి అల్లామా సయ్యద్ షామ్‌సుల్లా ఖాద్రి కూడా అనేక పుస్తకాలను రచించారు. ఆయన దక్కనీయత్ యొక్క మొదటి పరిశోధకుడు.
1946లో ఖాద్రి హైరదాబాద్ రాష్ట్రానికి మొదటి జర్నలిస్టు. ఆయన ఉర్దూ దినపత్రిక "సల్తానత్"లో ఒకే జాతి సిద్ధాంతం పై రచననలు చేసేవాడు.
పుణ్యభూమీ కళ్ళు తెరు
పుణ్యభూమీ కళ్ళు తెరు లేదా హేంగ్ మీ క్విక్ అన్నది బీనాదేవి రాసిన తెలుగు నవల. భాగవతుల నర్సింగరావు, బి.టి.సుందరమ్మ దంపతులు కలసి రచనలు ప్రారంభించి తమ పేర్లను కలిపి బీనాదేవి అని కలంపేరు పెట్టుకున్నారు. వారు రాసిన నవలల్లో అత్యంత ప్రాచుర్యం పొందిన ఈ నవల తెలుగు సాహిత్యంలో కూడా ముఖ్యమైన నవలల్లో ఒకటిగా నిలిచింది.
ఈ నవలను బీనాదేవి రచించగా 1969-70 మధ్యకాలంలో ఆంధ్రజ్యోతిలో హేంగ్ మీ క్విక్ అన్న పేరుతో నవల సీరియల్ గా ప్రచురితమైంది. సీరియల్ గా ప్రచురితమౌతున్నప్పుడు నవల సంచలనం కలిగించింది. సీరియల్ పూర్తయ్యాకా దీన్ని పుస్తకరూపంలోకి తీసుకువచ్చినపుడు పుణ్యభూమీ కళ్ళు తెరు అన్న పేరు పెట్టారు. నవల నేపథ్యం 1960 దశకం నాటి కళింగాంధ్ర ప్రాంతం, మొదట కళింగాంధ్ర ప్రాంతంలోని ఓ పల్లెటూరులో ప్రారంభమై, విశాఖపట్టణంలో ముగుస్తుంది.
కళింగాంధ్రంలోని ఓ పల్లెటూళ్ళో మహాలక్ష్మమ్మకి రాజమ్మ పుడుతుంది. రెండో ఏటనే మేనత్త కొడుకు సింహాచలానికి రాజమ్మనిచ్చి పెళ్ళిచేయాలని అనుకుంటారు, చిన్నతనంలోనే చేస్తారు. సింహాచలం, రాజమ్మలు ఓ వయసుకు వచ్చాకా కాపురానికి పంపేస్తారు. రాజమ్మ పేదవేషం వేసుకున్న యువరాణిలా ఉంటుంది. ఆమె చాలా ఆరోగ్యకరంగా, అందంగా ఉంటుంది. ఐతే అందుకు భిన్నంగా సింహాచలం బక్కగా, డబుల్ టైఫాయిడ్ వచ్చి కోలుకుంటున్న నక్కలా ఉంటాడు. వాళ్ళకి ఓ అరెకరం పొలం ఉంటుంది. సింహాచలానికి ఆరుగాలం కష్టపడి, కాస్తో కూస్తో పండించినా చివరికి మనకేమీ మిగలదన్న చేదునిజం మొదటి నుంచీ తెలుసు.
సింహాచలం కుటుంబంలో భార్య, ముసలి తల్లి, కొడుకు ఉంటారు. హఠాత్తుగా సింహాచలం తల్లికి పక్షవాతం వస్తుంది, ఆమెకు వైద్యం చేయించేందుకు తగ్గ డబ్బు అతని వద్ద ఉండదు. చెరుకు తోట వెయ్యడానికైతే అప్పుపెట్టే షావుకారు, తల్లికి వైద్యం చేయించడానికంటే అప్పివ్వడు. ఇక వేరే దారి లేక గవర్రాజు మావ దగ్గరికి వెళ్తాడు. గవర్రాజు సాధారణ స్థాయి నుంచి మొదలై మున్సిపల్ కాంట్రాక్టరుగా పదెకరాల పొలం, అంటుమామిడితోట, డాబా ఇల్లు, పట్నంలో చదువుతున్న కొడుకు, జీవితంలో ఇంకా ఎదుగుతానన్న నమ్మకం సంపాదించుకునేందుకు చేయని పాపం, అన్యాయం లేదు.
గవర్రాజు షావుకారుతో మాట్లాడి సింహాచలానికి అయిదొందలు అప్పు ఇప్పిస్తూ ఓ ప్రోనోటు, బండి ప్రశస్తమైన బెల్లాన్ని షావుకారు కొట్టుకే తోలుతానన్న షరుతుతో అగ్రిమెంటూ రాయించాడు. సింహాచలం తల్లిని పట్నంలోని ఆసుపత్రికి తీసుకుపోవడానికి సాయం కూడా పడ్డాడు. అమాయకుడైన సింహాచలం నుంచి గవర్రాజు ఇప్పుడూ, అప్పుడు డబ్బు బాగానే లాగాడు. చివరకు డబ్బంతా ఖర్చైపోయి తల్లి మరణించింది. మరణించిన తల్లిని పట్నంలోనే దహనం చేసి, డబ్బు మొత్తం వదిలించుకుని ఊరు తిరిగొచ్చాడు సింహాచలం. ఇప్పుడతనికి తల్లి పోయి, షావుకారు అప్పు మాత్రం మిగిలింది.
తల్లి అనారోగ్యానికి, చెరుకుపంట పెట్టుబడికీ షావుకారు ఇచ్చిన బాకీ అసలు, వడ్డీతో కట్టాలి. ఈ పరిస్థితుల్లో తాను రాసిచ్చిన అగ్రిమెంట్ ప్రకారం షావుకారుకు అమ్మకుండా వేరే వాళ్ళకి బెల్లం అమ్ముకున్నాడు సింహాచలం. తన బాకీదారు తన ద్వారా బెల్లం అమ్మాలి. కొన్నవాడి దగ్గర కమిషన్, అమ్మిన రైతు దగ్గర కన్యకాపరమేశ్వరి ధర్మం, వర్తక సంఘానికి చందా, తన గుమాస్తాలకు, కళాసీలకు రుసుం వంటివన్నీ కట్టుకునేది ఉండగా, తాత అప్పు, తండ్రి అప్పు తీర్చకుండా తాను వేరేగా అప్పుచేసి మూడు అప్పులూ అలా ఉండనిచ్చి తన ముందే వేరొకడికి అమ్ముకోవడం చిరచిరలాడించింది షావుకారును.
చిత్తూరు మహమ్మద్ హబీబుల్లా
సి. ఎం. హబీబుల్లా గా ప్రసిద్దులైన చిత్తూరు మహమ్మద్ హబీబుల్లా భారతీయ వైద్యులు. ఆయన గ్యాస్ట్రో ఎంటరాలజీ విభాగంలో భారత దేశంలో సుప్రసిద్ధుడు. 
ఆయన 1937 లో భారతదేశ దక్షిణాది రాష్ట్రమైన ఆంధ్రప్రదేశ్ లో జన్మించారు. 1958 లో గుంటూరు వైద్య కళాశాల నుండి ఎం.బి.బి.ఎస్ పట్టాను పొందారు. తరువాత ఆయన ఆంధ్ర విశ్వవిద్యాలయం నుండి మాస్టర్స్ డిగ్రీని, చండీగడ్ లోని పోస్టు గ్రాడ్యుయేట్ ఆఫ్ మెడికల్ ఎడ్యుకేషన్ అండ్ రీసెర్చ్ నుండి ఎం.డి పట్టాలను పొందారు. 
ఆయన ఉస్మానియా వైద్య కళాశాలలో గ్యాస్ట్రో ఎంటరాలజీ విభాగంలో అసిస్టెంట్ ప్రొఫెసరుగా కెరీర్ ప్రరంభించారు. 1975 నుండి 1992 వరకు ఆ విభాగానికి అధిపతిగా యున్నారు. తరువాత 1994 వరకు ప్రధానాద్యాపకునిగా పనిచేసారు. ఆయన హైదరాబాదు లోని దక్కన్ కాలేజి ఆఫ్ మెడికల్ సైన్సెస్ లో సెంటర్ ఫర్ లివర్ రీసెర్చ్ అండ్ డయాగ్నాసిస్ విభాగంలో డైరక్టరుగా తన సేవలనందించారు. ఆయన ఆంధ్ర ప్రదేశ్ ప్రభుత్వ మెడికల్ విద్యకు డైరక్టరుగా కూడా పనిచేసారు. ఆయన భారతదేశం లోని నేషనల్ సైన్సు అకాడమీలో 1997 లో ఫెలోషిప్ పొందారు. ఆయన అనేక శాస్త్రపరమైన ప్రచురణలు చేసి గుర్తింపబడ్డారు.
దాసిక దుర్గా ప్రసాదరావు
దశిక దుర్గా ప్రసాదరావు భారతదేశ భూగోళ శాస్త్రవేత్త మరియు జాతీయ రిమోట్ సెన్సింగ్ ఏజన్సీ యొక్క మాజీ డైరక్టరు. 
ఆయన 1939 లో గుంటూరు-విజయవాడ ప్రాంతంలో జన్మించారు. 1998 లో భారతదేశ జాతీయ అకాడమీ ఆఫ్ సైన్సెస్ నుండి ఫెలోషిప్ పొందారు. ఆయనకు 2001లో భారత ప్రభుత్వం పద్మశ్రీ పురస్కారాన్నందించింది. రెండు సంవత్సరాల తరువాత, ఆయన 2003లో ఇండియన్ సొసైటీ ఆఫ్ రిమోట్ సెన్సింగ్ నుండి భాస్కర అవార్డు పొందారు.
సిరందాసు వెంకట రామారావు
సిరందాసు వెంకట రామారావు (జననం 1936) భారత సంతతికి చెందిన బ్రిటిష్ చిత్రకారుడు. ఆయన క్యూబిస్ట్ చిత్రకళలో ప్రావీణ్యుడు. ఆయన 1962లో కామన్వెల్త్ ఫెలోషిప్ పొందాడు. భారత ప్రభుత్వం ఆయనకు దేశంలోని నాల్గవ అత్యున్నత పురస్కారమైన పద్మశ్రీ యిచ్చి సత్కరించింది.
ఆయన తండ్రి చెక్కతో శిల్పాలు చేసేవాడు. తరువాత ఆయన నిర్మాణ పని చేసేవాడు. రావు గారు ఆంధ్ర ప్రదేశ్ రాష్టం లోని కృష్ణా జిల్లాకు చెమిద్న గుడివాడ లో 1936లో జన్మించారు. ఆయన అకౌంటింగ్ మరియు బ్యాంకిగ్ లలో 1955లో ఆంధ్ర విశ్వవిద్యాలయం నుండి పట్టాను పొందారు. ఆ కాలంలో కె.వేణుగోపాల్ వద్ద శిక్షణ పొందాడు. తరువాత కె.శ్రీనివాసులు గారి వద్ద శిక్షణ పొంది 1955లో ఫైన్ ఆర్ట్స్ నందు ప్రభుత్వ డిప్లొమాను చెన్నైలోని కళాక్షేత్రం నుండి పొందాడు. తరువాత శిక్షణ కోసం ఆయన మద్రాసు స్కూల్ ఆఫ్ ఆర్ట్స్ అండ్ క్రాఫ్ట్స్ (ప్రస్తుతం ప్రభుత్వం కాలేజి ఆఫ్ ఫైన్ ఆర్ట్స్,చిన్నై) చేరాడు. 1959లో ఆయన ఫైన్ ఆర్ట్స్ డిగ్రీని పొందాడు. అదే విధంగా ఆయన ఎకనమిక్స్ ను అభ్యసించి ఆంధ్ర విశ్వవిద్యాలయం నుండి డిగ్రీని పొందాడు.
ఆయన చెన్నైలో ప్రసిద్ధ చిత్రకారుడు అయిన కె.సి.ఎస్.పణికేర్ తో కలసి పనిచేసాడు. ఆయన 1959లో న్యూఢిల్లీ వెళ్ళాడు. అచట భారత ప్రభుత్వ రీసెర్చ్ ఫెలోషిప్ పొంది 1962 వరకు అక్కడ ఉన్నాడు. ఆ సంవత్సరం ఆయన కామన్వెల్త్ ఫెలోషిప్ పొందాడు. తరువాత ఆయాన్ యునైటెడ్ కింగ్ డం కు వెళ్ళి అచట స్లాడ్ స్కూల్ ఆఫ్ ఫైన్ ఆర్ట్స్ మరియు యూనివర్శిటీ ఆఫ్ లండన్ లలో 1965 వరకు విలియం కోల్డ్‌స్ట్రీమ్‌ అద్వర్యంలో చదివాడు. తరువాత రెండు సంవత్సరాలు ఆయన లండన్ కంట్రీ కౌన్సిల్ లో పెయింటింగ్ మరియు డ్రాయింగ్ ఉపాధ్యాయునిగా పనిచేసాడు. తరువాత 1967లో యు.ఎస్ వెళ్ళి 1969లో చిన్‌సిన్నాటి విశ్వవిద్యాలయంలో ఫైన్ ఆర్ట్స్ లో మాస్టర్స్ డిగ్రీని పొందారు.అచట ఆయన టీచింగ్ అసిస్టెంటుగా 1969 వరకు పనిచేసాడు. తరువాత వెస్టెర్న్ కెంటుకీ విశ్వవిద్యాలయంలో ఫైన్ ఆర్ట్స్ విభాగంలో ప్రొఫెసరుగా పనిచేసాడు. తరువాత ఆయన చిగాగో వెళ్లాడు.
లండన్ లోని టాటా గ్యాలరీ, న్యూయార్క్ లోని మెట్రొపోలియన్ మ్యూసియం ఆర్ట్స్ నందు ఆయన చిత్రించిన చిత్రాలను చేడవచ్చు. ప్రపంచంలో అనేక ఆర్ట్ గ్యాలరీలలో,మ్యూజియం లలో ఆయన చిత్రాలు ఉన్నాయి.
ఆయన చిత్రకళ మరియు కవిత్వం పరంగా ప్రసిద్దుడు. ఆయన సుగుణ ను వివాహమాడాడు. వారికి ఒక కుమార్తె(పద్మావతి) జన్మించింది. ఆమె భరతనాట్యంలో సుపరిచితురాలు He returned to India in 2003 and pursues his work there.
నర్రా రవికుమార్
నర్రా రవికుమార్ (Narra Ravi Kumar) భారతదేశ వ్యాపారవేత్త మరియు సామాజిక కార్యకర్త. ఆయన సికింద్రాబాదుకు చెందినవారు. ఆయన దళితుల అభ్యున్నతికి కృషిచేస్తున్న వ్యక్తిగా సుపరిచితులు. ఆయనకు భారతదేశ నాల్గవ అత్యున్నత పురస్కారం పద్మశ్రీ అందుకున్నారు.
నర్రా రవికుమార్ సెప్టెంబరు 1 1963 న సాధారణ ఆర్థిక పరిస్థితి గల తాపీమేస్త్రి అయిన స్వర్గీయ శంకరయ్యకు జన్మించారు. ఆయన తెలంగాణ రాష్ట్ర రాజధాని అయిన హైదరాబాదుకు జంట నగరమైన సికింద్రాబాదులో మురికివాడలో నివసించేవారు. రవికుమార్ బి.యస్సీ డిగ్రీని పొంది న్యాయవిద్యలో కూడా పట్టభద్రుడైనాడు. తరువాత ఆయన ఎల్.ఎల్.ఎం మాస్టర్స్ డిగ్రీని పొందారు. ఆయన జర్నలిజంలో మరియు పబ్లిక్ రిలేషన్స్ లలో డిప్లొమాలు కూడా పొందారు.
పద్మశ్రీ అవార్డు గ్రహీత నర్రా రవికుమార్ బహుముఖ మూర్తిమత్వం కలిగియుండేవారు. ఆయన వెనుకబడిన నేపథ్యంలో జన్మించినప్పటికీ దళిత సాధికారికతకు అద్ధం పట్టే విధంగా గుర్తింపు పొందారు.
ఆయన మురికివాడలోని జన్మించాడు. ఆయన తండ్రి రోజువారీ తాపీపని చేసేవారు. తల్లి పనిమనిషిగా ఉండేవారు. రవి తన విద్యాభివృద్ధికోసం దృష్టిమరల్చి న్యాయశాస్త్రంలో డిగ్రీని, పోస్టుగ్రాడ్యుయేషన్ డిగ్రీ, జర్నలిజం మరియు పబ్లిక్ రిలేషన్స్ లలో డిప్లొమాలను పొందారు. ఆయన తన లక్ష్యాన్ని చేరుకొనుటకు వ్యాపార రంగంలో ప్రవేశించారు.
రవి ఇన్‌ఫ్రా రంగంలో అడుగుపెట్టారు. ఆయన శాంతి చక్ర అసోసియేట్స్, ఆదిత్య కమ్యూనికేషన్‌ సంస్థలో చేరి నిర్మాణ పరిశ్రమలో అడుగుపెట్టాడు. ఆయన ఆంధ్రప్రదేశ్ లో నివాస యూనిట్లను తయారుచేయుట, అపార్టుమెంటులో గృహనిర్మాణాలు మొదలైన పనులు చేపడుతున్నారు.
ఆయనకు 2014 లో పద్మశ్రీ పురస్కారం లభించింది.
తోరాటి సత్యనారాయణ
తోరాటి సత్యనారాయణ మాజీ నక్సలైట్, తూర్పు గోదావరి జిల్లా కడియం మండల పరిషత్ మాజీ అధ్యక్షుడు. ఆయన బడుగువర్గాల ఆశాజ్యోతిగా జననేతగా ఉద్యమశీలిగా మాజీ నక్సలైటుగా నిరుపేదల పాలిట అభ్యున్నత వ్యక్తిగా ఎన్నో సేవలందించారు.
కడియంకు చెందిన తోరాటి 1953లో తోరాటి గన్నియ్య సోమాలమ్మ దంపతులకు మూడవ సంతానంగా జన్మించారు. చిన్నప్పటినుంచి అభ్యుదయ భావాజాలంవైపు అడుగులు వేస్తూ మావోయిస్టు పార్టీలో చేరారు. 1995లో కాంగ్రెస్‌పార్టీ నుంచి కడియం ఎంపిపిగా గెలుపొంది ఐదేళ్ళపాటు మండలాభివృద్దికి ఎనలేని సేవలందించారు. పీసీసీ సభ్యునిగా, నియోజకవర్గ అభివృద్ధి కమిటీ సభ్యునిగా, కార్మికనేతగా, విప్లవయోధుడిగా నియోజకవర్గంలోని ప్రజల హృదయాల్లో చెరగని ముద్ర వేసుకున్నారు.
పీపుల్స్‌వార్ వ్యవస్థాపకుడు కొండపల్లి సీతారామయ్య, వరవరరావు, గద్దర్, సత్యమూర్తి వంటి వారితో తోరాటి కలిసి పలు ప్రజాపోరాటాల్లో, నక్సల్ ఉద్యమాల్లో చురుగ్గా పాల్గొన్నారు. 1974లో ఖైదీలను విడిపించేందుకు రాజమహేంద్రవరం సెంట్రల్‌జైలును బద్దలుగొట్టడానికి ప్రయత్నించిన సంఘటనలో తోరాటి ప్రధాన నిందితుడిగా ఉన్నారు.
1975లో మీసా కింద అరెస్టయి జైలు జీవితం గడిపారు. 1977లో నక్సలైట్ ఉద్యమం నుంచి బయటకు వచ్చి కడియం పరిసరాల్లో కార్మికులకు అండగా పలు పోరాటాల్లో పాల్గొన్నారు. రాజమహేంద్రవరం రూరల్ నియోజకవర్గంలో రాజకీయంగా కీలకంగా వ్యవహరించేవారు. 1989లో కాంగ్రెస్‌లో చేరారు. కడియం గ్రామ సర్పంచ్‌గా సేవలందించారు. 1995లో కడియం ఎంపీపీగా ఎన్నికయ్యారు.
ఆయన కొంతకాలంగా లివర్ వ్యాధితో బాధపడుతూ మే 15 2016 న మరణించారు.
దీపక్ శోధన్
రోషన్ హర్షాద్‌లాల్ "దీపక్" శోధన్ (18 అక్టోబరు 1928 – 2016 మే 16) భారతదేశ టెస్టు క్రికెట్ క్రీడాకారుడు. ఆయన మూడు టెస్ట్‌లు ఆడి 181 పరుగులు చేశారు. ఆయన సగటు60.33. అంతేకాక ఆయన 43 ఫస్ట్ క్లాస్ మ్యాచ్‌లు కూడా ఆడి 1802 పరుగులు చేశారు.
దీపక్ శోధన్ 1928లో జన్మించారు. ఆయన ఎడంచేతి వాటం బ్యాటింగ్‌తో పాటు మీడియం పేస్ బౌలింగ్ చేసే శోధన్ భారత్ తరఫున మూడు టెస్టులు ఆడారు. 1952లో పాకిస్తాన్‌తో కోల్‌కతాలో జరిగిన టెస్టులో ఆయన అరంగేట్రం చేశారు. ఆడిన తొలి టెస్టు ఇన్నింగ్స్‌లోనే సెంచరీ (110 పరుగులు) చేసిన తొలి భారత క్రికెటర్‌గా దీపక్ శోధన్ గుర్తింపు పొందారు. ఆ తర్వాత జరిగిన వెస్టిండీస్ పర్యటనకు జట్టులో చోటు సంపాదించినా కేవలం ఒక్క టెస్టు మాత్రమే ఆడాడు.
పోర్ట్ ఆఫ్ స్పెయిన్‌లో జరిగిన తొలి మ్యాచ్‌లో 45, 11 పరుగులు చేసిన శోధన్ గాయంతో తర్వాతి మూడు టెస్టులకు దూరమయ్యారు. కింగ్‌స్టన్‌లో జరిగిన ఆఖరి టెస్టులో బరిలోకి దిగినా పెద్దగా రాణించలేకపోయారు. ఆ తర్వాత 1962 వరకు ఫస్ట్‌క్లాస్ క్రికెట్‌లో కొనసాగినా జాతీయ జట్టులో మాత్రం చోటు దక్కించుకోలేకపోయారు. 43 ఫస్ట్‌క్లాస్ మ్యాచ్‌ల్లో 1802 పరుగులు, 73 వికెట్లు తీశారు. ఇందులో 4 సెంచరీలు, 7 అర్ధసెంచరీలు ఉన్నాయి. భారత్‌ తరుఫున టెస్ట్‌లలో తొలి మ్యాచ్‌లోనే సెంచరీ సాధించిన మొదటి బ్యాట్స్‌మన్‌ ఘనత ఇతని సొంతం.
ఆయన అత్యధిక సరాసరి పరుగులు 60.33 ను భారతీయ బ్యాట్స్‌మన్ గా నెలకొల్పారు. ఆయన గుజరాత్ క్రికెట్ జట్టుకు ప్రాతినిధ్యం వహించి, అధికంగా రంజీ క్రికెట్లో పాల్గొనేవారు. యువకునిగా యున్నప్పుడు ఆయన హాకీ క్రీడాకారుడు కూడా. ఎడమచేతి బ్యాట్స్‌మన్ అయినందున ఆయన "ఎడమచేతి హాకీ స్టిక్"ను వాడేవారు.
శోధన్ మే 16 2016 న తన 87వ యేట ఊపిరితిత్తుల క్యాన్సర్ తో బాధపడుతూ మరణించారు. ఆయన మరణానికి ఆయన భారతదేశ టెస్టు క్రికెటరుగా అత్యధిక వయసున్నవారు.
అచ్చి కృష్ణాచారి
అచ్చి కృష్ణాచారి (ఏ.కె.చారిగా సుపరిచితులు) ఉస్మానియా మెడికల్ కళాశాల మాజీ ప్రిన్సిపాల్, స్వాతంత్య్ర సమరయోధుడు. ఆయన తొలి తరం వైద్య నిపుణుడు, లక్షన్నర శస్త్ర చికిత్సలు చేసిన ఘనుడు.
ఆయన ఏప్రిల్ 21 1930 న జన్మించారు. ఆయన తండ్రి ప్రముఖ ఆగమశాస్త్ర పండితుడైన ఎ.నరసింహాచారి. ఉస్మానియా మెడికల్ కళాశాలలో ఎంబీబీఎస్ పూర్తి చేయడంతో పాటు పాథాలజీ సర్జరీలో గోల్డ్ మెడల్‌ను సాధించారు.
ఆయన ధూల్‌పేట్ ప్రాంతంలో వైద్య వృత్తిని ఆరంభించారు. గాంధీ ఆస్పత్రిలో అసిస్టెంట్ ప్రొఫెసర్‌గా చేరారు. కర్నూల్ మెడికల్ కళాశాలలో సర్జరీ ప్రొఫెసర్‌గా, గాంధీ ఆస్పత్రిలో సర్జరీ విభాగం హెచ్‌వోడీగా, ఉస్మానియా మెడికల్ కళాశాల ప్రిన్సిపాల్‌గా విధులు నిర్వహించి 1983లో గాంధీ ఆస్పత్రిలో పదవీ విరమణ పొందారు. పదవీ విరమణ అనంతరం ఇండియన్ మెడికల్ అసోసియేషన్ కార్యకలాపాల్లో చురుకుగా పాల్గొనేవారు. పదవీ విరమణ అనంతరం ఇండియన్ మెడికల్ అసోసియేషన్ కార్యకలాపాల్లో చురుకుగా పాల్గొనేవారు. పలు ప్రైవేట్ ఆస్పత్రుల్లో ఆయన వైద్య సేవలు అందించారు. ఉమ్మడి రాష్ట్రంలో రాష్ట్ర ప్రతినిధిగా రష్యా, యూకే, యూఎస్‌ఏలలో కూడా పర్యటించారు.
మర్రి చెన్నారెడ్డి, ఎన్.టి.రామారావు వంటి ప్రముఖులకు ఆయన శస్త్రచికిత్సలు చేశారు. గవర్నర్లు, ముఖ్యమంత్రులు, మంత్రులెందరికో ఆయున స్వస్థత చేకూర్చారు. వరంగల్‌, మెదక్‌, నల్లగొండ జిల్లాల్లోని తండాల నుంచి పెద్ద సంఖ్యలో రోగులు ఇక్కడికి తరలి వస్తారు. రోగుల నుంచి ఆయున నావుమాత్రపు ఫీజు తీసుకునేవారు. "పేద వాళ్లం. పైసలు ఇచ్చుకోలేం" అని చెబితే చాలు, రూపాయిు తీసుకోకుండా సర్జరీ చేసిన సందర్భాలు వేలకు వేలు ఉన్నాయి.
చారి తండ్రి ఆగమశాస్త్ర పండితుడు. ఏకే చారి మాత్రం తన పిల్లలను వైద్యులుగా తీర్చిదిద్దారు. ముుగ్గురు కుమాూరులు పాండురంగాచారి, వెూహనాచారి, శోభన్‌బాబు డాక్టర్లే. ముుగ్గురు కోడళ్లలో ఇద్దరు డాక్టర్లు. ఆయ మేనల్లుళ్లూ వైద్యులే.
ఆయన కొంత కాలంగా హృద్రోగంతో బాధపడుతున్నారు. మే 18 2016 ఉదయం హఠాత్తుగా గుండెనొప్పి రావడంతో మృతిచెందారు. ఆయనకు భార్య (శ్రీదేవి) ముగ్గురు కుమారులు, కుమార్తె ఉన్నారు.
వెలిదె హరిశంకర శాస్త్రి
వెలిదె హరిశంకర శాస్త్రి ప్రముఖ హరికథా కళాకారుడు, పండితుడు, బహుభాషా కోవిదుడు.
ఆయన 1930 జులై 5న వెలిదె లక్ష్మీబాయి, నర్సింహరామయ్యశాస్త్రి దంపతులకు రంగశాయిపేటలో హరిశంకర్‌శాస్త్రి జన్మించారు. స్థానికంగా ఉన్న ప్రభుత్వ పాఠశాలలో ఉర్దూమీడియంలో మెట్రిక్ వరకు చదివారు. విద్యభ్యాసంతోపాటే మడికొండ సత్యనారాయణశాస్త్రి వద్ద హరికథ, చల్లపల్లి పంచనాధం వద్ద సంగీతం నేర్చుకున్నారు. హరికథలు చెప్పడంలో తనకుతానే సాటిగా ఉమ్మడిరాష్ట్రంలో వేలల్లో కచేరీలు నిర్వహించి పలువురి మన్ననలు పొందారు.అనేక వేదికలపై హరికథాగానం చేసి పలు అవార్డులు అందుకున్నారు. 2006లో పోతన విజ్ఞానపీఠం, 1981లో మామునూరు పోలీస్‌ బెటాలియన్ లో ఆయనకు ఘనసన్మానం జరిగింది. 1982లో ఉప్పల్‌ రైల్వే అథారిటీస్‌ "సువర్ణ ఘంటాకంకణం"తో సత్కరించింది. 1988 లో నాటి ముఖ్యమంత్రి నందమూరి తారక రామారావు చేతుల మీదుగా ఉగాది పురస్కారాన్ని అందుకున్నారు. హరిశంకర శాస్త్రి హరి కథలు దూరదర్శన్, రేడియోలో ప్రసారమయ్యాయి.
1982లో కరీంనగర్‌లో శ్రీసీతారామచంద్రస్వామి కల్యాణం సందర్భంగా చేసిన హరికథా కాలక్షేపాన్ని గుర్తించి సువర్ణఘంటా కంకణ సన్మానం చేశారు. ఉమ్మడి రాష్ట్రంలో వెలిదె హరిశంకర్‌శాస్త్రి వేలసంఖ్యలో వేదికలపై హరికథాగానం చేసినందుకు నాటి అధికారులు, కళాకారులు హరికథ కళానిధి, హరికథ భాస్కర, హరికథ సుధానిధి అనే బిరుదులతో సత్కరించారు.
ఆయనకు కుమారుడు వెలిదె నర్సింగశాస్త్రి, కుమార్తె ఉషారాణి ఉన్నారు.
ఆయన కొంతకాలంగా వృద్ధాప్యసమస్యలతో భాదపడుతున్న ఆయన రంగశాయిపేటలోని తనస్వగృహంలో ఏప్రిల్ 21 2016 న మరణించారు.
తెలకపల్లి విశ్వనాథ శర్మ
తెలకపల్లి విశ్వనాథ శర్మ ప్రముఖ సంస్కృతాంధ్ర పండితులు.
ఆయన ఉస్మానియా విశ్వవిద్యాలయం నుంచి 1963లో సంస్కృత విభాగంలో, ఎం.ఏ గోల్డ్‌మెడల్ పొందిన తొలి వ్యక్తిగా వినుతికెక్కారు. ఆయన హైదరాబాద్ లోని ఆంధ్ర ప్రాచ్య కళాశాలలో సంస్కృత ఉపన్యాసకుడిగా పనిచేశారు. తర్వాత 1965లో మహబూబ్‌నగర్ జిల్లా పాలెం ఓరియంటల్ కళాశాల ప్రిన్సిపాల్‌గా పనిచేసి 1993లో పదవీ విరమణ చేశారు. ప్రాకృతం, తెలుగు, సంస్కృతం, గ్రీకు సహా ఇతర విదేశీ భాషలపై పట్టు ఉన్న విశ్వనాధ శర్మ సంస్కృతాంధ్ర కవితలు అముద్రితంగానే ఉన్నాయి. దూరదర్శన్‌లో కొన్నేళ్ళపాటు విశ్వనాధ శర్మ భాషణలతో పాటు శివపురాణ కార్యక్రమం నిర్వహించారు. అవి బాగా ప్రాచుర్యం పొందాయి. సంస్కృత గ్రంథాలను తెలుగులోకి అనువదించడంలో ఘనాపాఠీగా పేరున్న ఆయన రాసిన పరాశర మాధవీయం, కాళిదాస జ్యోతిష గ్రంథం బహుళ ప్రాచుర్యం పొందాయి.
మైసూరులోని దత్తపీఠాథిపతి శ్రీ గణపతి సచ్చిదానంద స్వామి ఆశ్రమంలో విశ్వనాథశర్మ దాదాపు ఐదు సంవత్సరాలు సంస్కృతం బోధించారు. అనేక గ్రంథ, శాస్త్రాలను సంస్కృతం నుంచి తెలుగులోకి అనువదించాలన్న ఆయన తృష్ణను మాజీ డిజిపి అరవిందరావు నెరవేర్చారు. అరవిందరావు చేయూతతో అనేక సంస్కృత గ్రంథాలను, విశ్వనాథశర్మ తెలుగులోకి అనువదించారు.
ఆయనకు ఇద్దరు కుమారులు, ముగ్గురు కుమార్తెలు ఉన్నారు. ఆయన మే 10 2016 న మరణించారు.
జాయింట్ ఎంట్రన్స్ ఎగ్జామినేషన్
జాయింట్ ఎంట్రన్స్ ఎగ్జామినేషన్ (జెఈఈ) అనేది దేశవ్యాప్తంగా ఉన్న వివిధ ఇంజనీరింగ్ కళాశాలలు మరియు కోర్సులలో ప్రవేశానికి నిర్వహించే ఆబ్జెక్టివ్ నమూనా యొక్క అఖిల భారతదేశ సాధారణ ఇంజనీరింగ్ ప్రవేశ పరీక్ష. దీనికి అత్యంత సవాలుగా ఇంజనీరింగ్ ప్రవేశ పరీక్షలు నిర్వహించే ఒకటిగా అంతర్జాతీయ గుర్తింపు ఉంది. 2012 లో, అంతకు పూర్వం ప్రభుత్వం నడుపుతున్న సెంట్రల్ బోర్డ్ ఆఫ్ సెకండరీ ఎడ్యుకేషన్ (సీబీఎస్ఈ) AIEEE నిర్వహించింది, AIEEE, ఐఐటీ-జేఈఈ స్థానంలో ఈ సాధారణ పరీక్ష ప్రకటించింది. జేఈఈ జేఈఈ మెయిన్ మరియు జేఈఈ అడ్వాన్స్డ్ అని రెండు భాగాలను కలిగి ఉంది.
కేవలం జేఈఈ మెయిన్స్ లో ఎంపికైన విద్యార్థులు జేఈఈ అడ్వాన్స్డ్ లో హాజరగుటకు అర్హులు. 200,000 లకుపైగా విద్యార్థులు ప్రతి సంవత్సరం ఎంపికవుతున్నారు.
బోరేన్
బొరేన్ (Borane) ఒక అకర్బన వాయు స్థితిలో ఉన్న రసాయన సంయోగ పదార్థం.దీనిని బొరిన్(borine)అని కూడా వ్యావహరిస్తారు.ఈ రసాయన పదార్థం యొక్క శాస్త్రీయ నామం ట్రైహైడ్రిడోబొరేన్ (trihydridoboron). బొరేన్ యొక్క సంకేత రసాయన నామం/ఫార్ములా BH. రంగు లేని వాయురూప ఈ సంయోగ పదార్థం అధిక ఉష్ణోగ్రత వద్దలేదా విలీన స్థితిలో మాత్రమే స్థిరంగా ఉండును.బోరాన్స్(boranes) చెందిన రసాయన పదార్థాలలో అతి చిన్నసాధారణమైన రసాయన సంయోగ పదార్థం బొరేన్.
1937లో కార్బన్ మొనాక్సైడ్ ను బొరేన్ తో చర్య కావించడం వలన ఏర్పడిన కార్బోనైల్ ట్రైహైడ్రిడో బొరేన్ ను కనుగొన్నారు.త్రికేంద్రియ ద్విఎలక్ట్రాన్ బంధం గురించి తెలియని రోజుల్లో ఈ సమ్మేళన పదార్థఆ విష్కరణ సాధారణ బొరేన్ రసాయన శాస్త్రపరిధిలో ప్రముఖగుర్తింపు పొందినది.మరి కొన్ని సంవత్సరాల తరువాత మాత్రమే దీని ఉనికి గురించిన సమాచారం ప్రత్యక్షంగా రుజువైనది.
బొరేన్ అణువు త్రికోణియ సమతల(D3h అణుషౌష్ఠవం)కల్గి ఉన్నది.ప్రయోగాత్మంకంగా నిరూపణ అయిన B–H(బోరాన్ –హైడ్రోజన్)బంధ దూరం 119 pm.ఈ బంధవిలువ డైబొరేన్ అణువులోని B–H(బొరాన్ –హైడ్రోజన్)బంధ దూరంకు సమానం.బొరేన్ ప్రభావవంతమైన లక్షణంకారణంగా,ఇది డైమెరిసేసన్ (dimerisation )వలన డైబొరేన్ గా ఏర్పడుతుంది.చర్యసమయంలోఏర్పడు ఎంథాల్పి విలువ -40 కిలో కాలరీలు/మోల్. ఈ ఉష్ణ విమోచకచర్యలో,ద్రావణంలో మిగిలి ఉండు బొరేన్ గాఢత స్వల్పం.
బొరేన్ ప్రధానంగా లేవిస్ ఆమ్లం(Lewis acid)లా ప్రవర్తించునప్పటికీ బొరేన్ నుండి 1:1 ఉత్పన్న పదార్థాలు(adducts)విబిన్నంగా గా బొరేన్ నుండి తయారు చేయబడును. బొరేన్ లింగడ్ మార్పిడి వలన కూడాభిన్నఉత్పన్న పదార్థాలుఏర్పడును.
ఎక్కువ స్థాయి బొరేన్ లను ఉత్పత్తి కావించుటకు దైబొరేన్ ను పైరోలిసిస్(pyrolysis)చేయుటకు బొరేన్ మాధ్యమము(intermediate)గా పనిచేయు నని విశ్వశిస్తున్నారు.
డైబొరేన్ రసాయన సంయోగ పదార్థం, డైఇథైల్ ఇథరులో మరియు డైగ్లిం(diglyme)లో కరుగును. టెట్రా హైడ్రోఫురెన్‌లో డైమెర్(ద్వి అణురూపలొ)గా కరిగి ఉండును. టెట్రా హైడ్రోఫురెన్ లోకలిపిన డైబొరేన్ DMX కాప్లెక్ష్ గా వ్యాపార పరంగా లచిస్తున్నది.వాయు రూపంలోని బొరేన్ మరియు డైబొరేన్(6) అమైన్/అమీన్( amines), టెట్రా హైడ్రోఫురెన్ వంటి దృవియ సంయోగ పదార్థాలలో కరుగును.
రెండురకాల పద్ధతులల్లో బొరేన్‌ను తయారు చేయ వచ్చును.ఒక సాధారణ ప్రక్రియలో డై మిథైల్‌సల్ఫైడ్ తో డైబొరేన్ ను విచ్చిన చర్యకు(cleaving reaction)లోను కావించడం ద్వారా ఉత్పత్తి చేయుదురు.రెండవ పద్ధతిలో ట్రైమిథైల్ అమైన్ వంటి బొరెన్ ద్రావణి లో boranuide లవణాన్ని పాక్షిక ఆక్సీకరణ కావించడం వలన ఉత్పత్తి చేయుదురు.
హైడ్రోబోరేసన్ కై సేంద్రియ సంశ్లేషణ లో బొరేన్ఉత్పనాలను విసృతంగా ఉపయోగిస్తారు. అల్కేన్స్ లోని C=Cబంధంలో బొరెన్(BH3) చేరడం వలన ట్రైఅల్కైల్ బోరేన్స్ ఏర్పడును.
(THF)BH + 3 CH=CHR → B(CHCHR) + THF
నాగన్న చెరువు
నాగన్న చెరువు , కృష్ణా జిల్లా, బంటుమిల్లి మండలానికి చెందిన గ్రామము.
సముద్రమట్టానికి 8 మీ.ఎత్తు
ఇది ఒక లంక గ్రామం. 
పెడన, మచిలీపట్నం, గుడివాడ, భీమవరం
కృత్తివెన్ను, కలిదిండి, ముదినేపల్లి, పెడన
కోరుకొల్లు, అల్లూరు నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ
జిల్లాపరిషత్ హైస్కూల్, బంటుమిల్లి
వరి, అపరాలు, కూరగాయలు
వ్యవసాయం